Επιτυχία με άρωμα ελληνικό στον κόσμο της αστροφυσικής! « Όλα χύμα\n«Είναι επίσημο – Ο Ήλιος είναι σφαίρα!» δήλωσε με ενθουσιασμό η NASA στην ιστοσελίδα της στις 6 Φεβρουαρίου όταν ανακοινώθηκε μια ακόμα πρόοδος στον κόσμο της αστροφυσικής, μεγάλο μέρος της οποίας οφείλεται σε έναν Έλληνα..\nΤο όνομα του ακούγεται εδώ και κάποιο καιρό, μιας και είναι ένας από τους επιστήμονες που τα τελευταία χρόνια κάνουν σημαντικά βήματα στο κομμάτι της επιστήμης που ονομάζεται solar terrestrial physics. Ο 43χρονος Άγγελος Βουρλίδας, γεννήθηκε στην Θεσσαλονίκη το 1967 και αποφοίτησε από το τμήμα Φυσικής του Αριστοτελείου Πανεπιστημίου Θεσσαλονίκης το 1989. Συνέχισε τις σπουδές του στις ΗΠΑ, όπου πήρε το Μάστερ το 1993 και το Διδακτορικό στην Ηλιακή Ραδιοαστρονομία το 1996. Από το 1997 εργάζεται στο Ερευνητικό Εργαστήριο του Ναυτικού των ΗΠΑ (ΝRL), συνεχίζοντας την επιτυχημένη παρουσία Ελλήνων σε αυτόν τον χώρο, η οποία χρονολογείται από την δεκαετία του 1960.\n«Θα ήθελα να κάνω έρευνα στην Ελλάδα αλλά αυτό προς το παρόν αποτελεί ‘απατηλό όνειρο’», λέει ο διακεκριμένος αστροφυσικός Άγγελος Βουρλίδας\nΟ Άγγελος Βουρλίδας ήρθε στην Αμερική για να κάνει το διδακτορικό του στο φαινόμενο της Μαύρης Τρύπας. «Μόλις έφτασα συνειδητοποίησα ότι όλοι αυτό ήθελαν να κάνουν. Γι’ αυτό και διάλεξα την ηλιακή φυσική, ο ήλιος είναι πολύ πιο κοντά, είναι πολύ πιο αληθινός σαν ιδέα, τον βλέπουμε όλοι κάθε μέρα και σκέφτηκα ότι μάλλον θα είναι πιο ρεαλιστικό να τον μελετήσω. Από δώδεκα χρονών είχα μεγάλη αγάπη για τον ουρανό και ανακάλυψα την ραδιοαστρονομία στα 15.Από τότε, ότι έκανα, ήταν με ένα στόχο: να πάω στην Αμερική» μας λέει. «Με απλά λόγια αυτό που κάνω είναι έρευνες στην «κορόνα» του ήλιου και ειδικά σε βίαια φαινόμενα που συμβαίνουν εκεί, όπως εκρήξεις, μελετώντας πως επηρεάζουν την Γη. Επίσης είμαι σχεδιαστής, μηχανικός και λειτουργός διαστημικών τηλεσκόπιων και διαχειρίζομαι και την επιστημονική πλευρά μια αποστολής στο διάστημα. Δηλαδή, κάνω πολλά πράγματα ταυτόχρονα!» λέει γελώντας.\nΒασικό εργαλείο του Άγγελου Βουρλίδα και των συνεργατών του στην παρατήρηση του ήλιου, ένα ζευγάρι από διαστημόπλοια που ονομάζονται ΣΤΕΡEO, τα οποία χρησιμοποιούνται στην φωτογράφηση και παρακολούθηση του πλανήτη.\nΤις περισσότερες γνώσεις που έχουμε τα τελευταία χρόνια για τον Ήλιο, μας τις έχει χαρίσει η έρευνα της ομάδας του NRL στην οποία εργάζεται ο Βουρλίδας. Οι εκρήξεις στην επιφάνεια του Ήλιου, μπορούν να προκαλέσουν σημαντικά φαινόμενα στη Γη, όπως το Πολικό Σέλας, την διακοπή των ραδιοεπικοινωνιών μεταξύ γης και αεροπλάνων ή δορυφόρων ακόμα και την προσωρινή αχρήστευση κινητών τηλεφώνων και συσκευών GΡS! Ακριβώς για αυτό η πρόγνωση του λεγόμενου «διαστημικού καιρού» αποτελεί έναν από τους σημαντικότερους κλάδους της Διαστημικής Φυσικής.\nΔύο όψεις από τις νέες φωτογραφίες που έβγαλαν οι δορυφόροι ΣΤΕΡΕΟ που δείχνουν εμφανώς την σύνθετη επιφάνειας του Ηλίου\n-Γιατί είναι όμως τόσο σημαντικό να παρακολουθούμε τον ήλιο;\n«Οτιδήποτε συμβαίνει εκεί επηρεάζει άμεσα την καθημερινότητα στη Γη» μας εξηγεί.\n«Οι νέες φωτογραφίες που δημοσιεύσαμε στις 6 Φλεβάρη σηματοδοτούν μια σημαντική στιγμή στην ηλιακή φυσική. Οι ΣΤΕΡΕΟ έδειξαν ότι ο ήλιος είναι μια σφαίρα από καυτή μάζα και πλεκτά μαγνητικά πεδία» τονίζει.\n-Και γιατί είναι αυτό τόσο σημαντικό;\n«Ξέραμε ότι ο Ήλιος είναι σφαίρα, όπως (μάλλον) όλα τα αστέρια. Αλλά βλέπαμε μόνο το μισό του μέρος κάθε φορά. Έπρεπε να περιμένουμε να γυρίσει για να δούμε το άλλο μισό. Σκεφτείτε ότι για να γυρίσει περνάνε 27 μέρες και φυσικά τα φαινόμενα γύρω του και στην επιφάνεια του αλλάζουν σε αυτό το χρονικό διάστημα. Δεν μπορούσαμε λοιπόν να παρακολουθήσουμε τι του συμβαίνει αλλά και τι προκαλεί παράλληλα. Ήταν σαν να προσπαθείς να «δεις» την θέα από ένα μισάνοιχτο παράθυρο. Τώρα οι ΣΤΕΡΕΟ άνοιξαν διάπλατα αυτό το παράθυρο. Έχουμε τρισδιάστατη εικόνα κάθε 3 λεπτά. Ο Ήλιος δεν μπορεί να κρύψει τα μυστικά του πλέον!»\n-Οι επιστήμονες στην Ελλάδα πόση σχέση έχουν με αυτή την επιστήμη και πόσο ενεργοί είναι στην παγκόσμια κοινότητα;\n«Παρόλο που ίσως να μην είναι γνωστό, υπάρχουν πάρα πολλοί Έλληνες ερευνητές που είναι σεβαστοί στην διεθνή κοινότητα. Δυστυχώς, δεν έχουν αρκετή επιρροή για να κινήσουν παγκόσμιες έρευνες, γιατί η Ελλάδα δεν έχει επίσημο διαστημικό πρόγραμμα ή μια δυνατή θέση στην διεθνή αγορά. Αλλά συνεργάζομαι πολύ με τα ελληνικά πανεπιστήμια βοηθώντας απόφοιτους που θέλουν να έρθουν εδώ και καλώντας καθηγητές για συνεργασίες. Με καλούν και στην Ελλάδα για ομιλίες. Μακάρι με το νέο εκπαιδευτικό νόμο που προωθείται να μπορέσουν να μας καλούν για περισσότερο, με εκπαιδευτικές άδειες, συνεργίες κτλ. Θα ήθελα πολύ να κάνω έρευνα στην Ελλάδα, αλλά ξέρω ότι αυτό είναι ακόμα απατηλό όνειρο».\n-Η οικονομική κατάσταση στην Ελλάδα σας τρομάζει;\n«Ανησυχώ για την αδερφή μου και την μητέρα μου, αλλά μέχρι πρόσφατα ήμουν πολύ αισιόδοξος ότι η κρίση θα σπάσει την «κύστη» και θα οδηγήσει τους Έλληνες σε μια πιο μοντέρνα ευρωπαϊκή λογική και συμπεριφορά. Η αλήθεια είναι ότι μέχρι τώρα έχω απογοητευτεί».\n-Πως σας φαίνεται τώρα η Ελλάδα;\n«Έφυγα μόλις τελείωσα το πανεπιστήμιο και έχω πολλές καλές αναμνήσεις, ειδικά τα καλοκαίρια μου στην Χαλκιδική. Έκανα αρκετά χρόνια να έρθω, όμως τελευταία έρχομαι συχνότερα. Ταξιδεύω γενικά και μου αρέσει πολύ, και φυσικά πάντα περηφανεύομαι στους φίλους μου για την πατρίδα μου και τις ομορφιές της, παρ’ όλο που σε γενικές γραμμές δεν μου λείπει η Ελλάδα. Αλλά όποτε έρχομαι πάντα με πιάνει θλίψη για τα ανεκμετάλλευτα προσόντα της χώρας μας».\n10:46 μ.μ. Share:


Εντοπίστηκε η σορός του Γιώργου Μπαλταδώρου – politik.gr\n13/04/2018, 10:17 πμ\nΤη σορό του άτυχου χειριστή του Mirage 2000-5 Γιώργου Μπαλταδώρου που κατέπεσε χθες ανοιχτά της Σκύρου εντόπισε αλιευτικό που συμμετείχε στις έρευνες ανοιχτά του νησιού.\nΤην είδηση επιβεβαίωσε ο δήμαρχος Σκύρου Μίλτος Χατζηγιαννάκης σημειώνοντας ότι δίπλα στην σορό του σμηναγού Γιώργου Μπαλταδώρου εντοπίστηκαν και συντρίμμια του μαχητικού της Πολεμικής Αεροπορίας.\nΟι δύο εκδοχές της πτώσης\nΤο χρονικό του τραγικού περιστατικού ξεκίνησε όταν οι έμπειροι πιλότοι δύο μαχητικών Mirage 2000-5 επέστρεφαν στη Σκύρο -μετά από επιχείρηση αναχαίτισης τουρκικών μαχητικών μεταξύ Λέσβου και Χίου.\nΚατά την επιστροφή τους προς το αεροδρόμιο της Σκύρου ακολούθησαν καθοδική πορεία και βρέθηκαν να πετούν σε περιοχή με υγρασία και χαμηλή νέφωση, γεγονός που περιόριζε την ορατότητα.\nΌπως φαίνεται, το Νο1 του σχηματισμού, το μαχητικό στο πιλοτήριο του οποίου βρισκόταν ο Γιώργος Μπαλταδώρος, ο άτυχος 34χρονος που έχασε χθες τη ζωή του, συνέχισε την καθοδική πορεία έχοντας περιορισμένη ορατότητα και τα κρίσιμα δευτερόλεπτα λίγο πριν φτάσει στη θάλασσα είτε επιχείρησε να επιβεβαιώσει αν η πορεία του ήταν ακριβής ή αν συμβαίνει κάτι.\nΚατά μία δεύτερη εκδοχή, κάτι αιφνίδιο συνέβη στον άτυχο πιλότο, με αποτέλεσμα να μην εκτιμήσει τον κίνδυνο ή να μην προλάβει να αντιμετωπίσει την κατάσταση. και ανύψωσης.\nΣύμφωνα με έγκυρες στρατιωτικές πηγές, λόγω της πολύ κοντινής παράλληλης πτήσης που πραγματοποιούν τα ζεύγη μαχητικών, απαιτήθηκε τεράστια προσπάθεια ώστε ο κυβερνήτης του δεύτερου Mirage 2000-5 να μην παρασυρθεί από την πορεία του πρώτου. Χαρακτηριστικό, άλλωστε, είναι το γεγονός ότι το δεύτερο μαχητικό σταθεροποιήθηκε μόλις 100 μέτρα πάνω από τη θάλασσα.\nΣτο σπίτι του άτυχου πιλότου ο αρχηγός ΓΕΑ\nΟ αρχηγός του Γενικού Επιτελείου Αεροπορίας, αντιπτέραρχος (Ι) Χρήστος Χριστοδούλου επισκέφτηκε νωρίς σήμερα το πρωί το σπίτι του αδικοχαμένου Σμηναγού Γιώργου Μπαλταδώρου για να συλληπηθεί την οικογένεια του 34χρονου.\nΣύμφωνα με την “Καθημερινή”, η επίσκεψη του αρχηγού της Αεροπορίας διήρκησε πάνω από μισή ώρα ενώ ο ίδιος, εξερχόμενος, ανέφερε ότι πρόκειται να προβεί αργότερα μέσα στην ημέρα σε δηλώσεις.\nΓια τα αίτια της τραγωδίας στη Σκύρο έχει συγκροτηθεί ειδική επιτροπή οι έρευνες της οποίας βρίσκονται σε εξέλιξη. Τέλος, με εντολή του υπουργού Άμυνας Πάνου Καμμένου, έχει κηρυχθεί τριήμερο πένθος στις ένοπλες δυνάμεις.\nTags: Mirage 2000-5, ενδιαφέρουν, Μπαλταδώρος


Έρευνα: 170 χρόνια θα χρειαστούν για οικονομική ισότητα σε...\nΈρευνα: 170 χρόνια θα χρειαστούν για οικονομική ισότητα σε άνδρες και γυναίκες!\nΔες το βίντεο της «ActionAid» για την Παγκόσμια Ημέρα της Γυναίκας.\nΓΡΑΦΕΙ: ΤΑΝΙΑ ΖΕΡΒΟΥ 08-03-2017\nΣύμφωνα με την ίδια έρευνα του Παγκόσμιου Οικονομικού Φόρουμ, ανισότητα υπάρχει και στην εκπαίδευση, την υγεία και την πολιτική εκπροσώπηση, όμως ο δείκτης που υπολογίζεται ότι θα επιτευχθεί πιο αργά από όλους είναι η οικονομική ισότητα. Η Ελλάδα έχει επίσης οικονομική ανισότητα, καθώς για κάθε ένα ευρώ που βγάζουν οι γυναίκες, οι άνδρες βγάζουν 1,75 ευρώ και έτσι η ισότητα θα έρθει σε 169 χρόνια.\nΕξάλλου, σύμφωνα με την Παγκόσμια Τράπεζα, σε διεθνές επίπεδο μόνο το 50% των γυναικών έχει σήμερα πρόσβαση στην αγορά εργασίας, ενώ οι γυναίκες αμείβονται κατά μέσο όρο 24% λιγότερο από τους άνδρες. Σε 100 χώρες οι γυναίκες αντιμετωπίζουν περιορισμούς στην πρόσβαση αγοράς εργασίας λόγω φύλου, ενώ σε 18 χώρες οι άνδρες έχουν νόμιμο δικαίωμα να μην επιτρέπουν στις συζύγους τους να εργαστούν.\nΤο βίντεο της ActionAid» για την Παγκόσμια Ημέρα της Γυναίκας:


Το υπέροχο αυτό μείγμα έφερε πέρυσι στον αυγουστιάτικο τελικό της Drew αντιμέτωπες τις ομάδες των Most Hated Players και των LAUNFD, ή αλλιώς LA Unified, η οποία κέρδισε τελικά και το τρόπαιο. Μεταξύ ονομάτων όπως o Που Τζέτερ, ο Μπόμπι Μπράουν ή ο αρχηγός των MHP Nικ Γιανγκ, ο τελικός ξεχώρισε τελικά γιατί έφερε αντιμέτωπους ως πρώτα βιολιά δύο πασίγνωστους παιχταράδες, τον Ντε Μαρ Ντε Ρόζαν των Τορόντο Ράπτορς και τον Τζέιμς Χάρντεν των Χιούστον Ρόκετς. Ο δεύτερος βγήκε νικητής στην μονομαχία σκοράροντας τελικά 37 πόντους, αλλά και ο παίκτης των Ράπτορς δεν πήγε πίσω, προσφέροντας μάλιστα και την εντυπωσιακότερη φάση της βραδιάς, ένα κάρφωμα πάνω από το ίδιο το "μούσι". Στην υπέροχη εξέδρα, έγινε χαμός.\nΤην αμέσως προηγούμενη χρονιά, φωτιά στο King Drew Magnet ειχε βάλει ο πρώην σταρ των Μπακς και Πίστονς, και νυν των Μάτζικ, Μπράντον Τζένινγκς. Οι 57 πόντοι που σημείωσε σε ένα αγώνα του Ιουλίου ήταν πιθανώς το highlight της λίγκας , και έβαλαν τον (συχνό επισκέπτη της Drew) Τζένινγκς στη λίστα με τις μυθικές της φιγούρες.\nΚόμπτον - Ι\nΝτε Ρόζαν, Τζένινγκς και Χάρντεν είναι συνομήλικοι , με την εμφατική έννοια του όρου. Γεννήθηκαν σε διάστημα δύο μηνών το καλοκαίρι του 1989 (Αύγουστο, Σεπτέμβρη), και έχουν συναισθηματικούς λόγους για να γυρίζουν κάθε καλοκαίρι στο μικρό γυμναστήριο. Και οι τρεις μεγάλωσαν μερικά χιλιόμετρα πιο δίπλα, στην διαβόητη συνοικία του Κόμπτον, ή αλλιώς την επί χρόνια πρωτεύουσα των φόνων της αμερικανικής μεγαλούπολης. Το Κόμπτον έχει μία μακρά παράδοση βίας , η οποία έφτασε στο απόγειο της (όχι ακριβώς) συμπτωματικά το 1990, λίγους μόλις μήνες μετά τη γέννηση των τριών σταρ του ΝΒΑ. Το περιβάλλον στο οποίο είδαν το πρώτο τους φως, ήταν τόσο σκοτεινό όσο η σκιά που άφηναν οι 91 φόνοι ανά 100,000 κατοίκους, ένα νούμερο αληθινά δύσκολο να κατανοηθεί, αλλά όχι και να ερμηνευθεί συνοδεία μίας μίνι ιστορικής αναδρομής.\nΣτις δεκαετίες του '40 και του '50, στο Κόμπτον κυριαρχούσαν συμμορίες λευκών , οι οποίες ήταν ρατσιστικές και τρομοκρατούσαν κάθε άλλη φυλετική μειονότητα της περιοχής. Οι ταραχές της δεκαετίας του '60 και οι εξεγέρσεις των μαύρων σε όλη την αμερικανική αστική επικράτεια, άλλαξαν την πληθυσμιακή σύνθεση της περιοχής, ο έλεγχος της οποίας πέρασε στα χέρια συμμοριών άλλου χρώματος. Δύο από αυτές, οι Bloods και οι Cribbs, κυριάρχησαν μερικά χρόνια αργότερα ολοκληρωτικά. Οι μεταξύ τους διαμάχες για τον έλεγχο του εμπορίου όπλων και ναρκωτικών, μαζί με ένα στρατοκρατικό καθεστώς αστυνόμευσης από τον αρχηγό της αστυνομίας του L.A. Ντάριλ Γκέιτς, διαμόρφωσαν και παγίωσαν το τοπικό πλαίσιο στο οποίο γεννήθηκαν οι Χάρντεν , Ντε Ρόζαν και Τζένινγκς. Ενα τέτοιο πλαίσιο βίας βέβαια, δεν όφειλε τη διαμόρφωση του μόνο σε κάποιου είδους "συμμοριακή παρθενογένεση", αλλά αντίθετα ήρθε ως φυσιολογική συνέπεια πολιτικών επιλογών που αφορούσαν ολόκληρη την αμερικανική επικράτεια. Κάπου στην πορεία του προς τον θρόνο της βίας, το Κόμπτον συναντήθηκε με τον Ρόναλντ Ρίγκαν.\nΣύμφωνα με ένα κείμενο του καθηγητή πολιτικών επιστημών του Occidental College του L.A., Πίτερ Ντρέιερ, η πολιτική των Reaganomics τη δεκαετία του '80 είχε μόλις στην τελευταία σελίδα της ατζέντας της την βελτίωση των συνθηκών ζωής στα αστικά κέντρα. Ο Ρίγκαν μείωσε τις δαπάνες που σχετίζονταν με την ανάπλαση και τον "εκπολιτισμό" (sic) των πόλεων, έκοψε κονδύλια που είχαν να κάνουν με την στήριξη των φτωχότερων αστικών περιοχών, και έκανε τα στραβά μάτια σε τράπεζες που επιδίδονταν σε ρατσιστική αξιολόγηση των αιτημάτων των δανειοληπτών. Επίσης, για να αντιμετωπίσει τυχόν αντιδράσεις, έριξε ακόμη περισσότερο βάρος στην αστυνόμευση και στρατιωτικοποίησε τρόπον τινά την καταστολή. Με το τέλος της θητείας του, τα ποσοστό του προϋπολογισμού που αναλογούσε στην βελτίωση των αστικών συνθηκών διαβίωσης έπεσε στο 6%, από το 22% που ήταν στο ξεκίνημα της. Η δεξαμενή ψηφοφόρων του τότε προέδρου ήταν κυρίως στις επαρχίες και στην αχανή επικράτεια της κεντρικής Αμερικής, και έτσι τα δικά της ζητήματα μπήκαν όπως ήταν λογικό σε απόλυτα προτεραιότητα.\nΕξίσου λογικά, συνοικίες όπως το Κόμπτον βούλιαξαν ακόμη περισσότερο στην ανέχεια και τη βία, η οποία στην πιο πολιτική της μορφή στρεφόταν ενάντια στην αστυνομία και εν γένει στην κρατική μηχανή εξαθλίωσης. Και όπως κάθε μορφή πολιτικής αντίδρασης, ετσι και εκείνη που προερχόταν από το Κόμπτον συνοδεύτηκε από τη ρητορική της, μνημείο της οποίας στάθηκε το άλμπουμ των εμβληματικών rappers NWA , "Straight Outta Compton". Το γκρουπ αποτέλεσε σίγουρα ένα από τα πιο δημοφιλή, και ταυτόχρονα πρωτοπόρα του συγκεκριμένου είδους μουσικής, με το κομμάτι "Fuck The Police" , να αποτελεί μέχρι και 30 χρόνια μετά σημείο αναφοράς πρόσφατων εξεγέρσεων.\nΤο Straight Outta Compton κυκλοφόρησε το 1988, ένα χρόνο πριν τη γέννηση των Ντε Ρόζαν, Χάρντεν και Τζένινγκς, και εν μέσω της βιαιότερης περιόδου στα πρόσφατα χρόνια της ιστορίας του Λος Αντζελες. Ακόμη κι αν η εγκληματικότητα αμβλύνθηκε κάπως τα χρόνια που ακολούθησαν, η παιδική ηλικία των τριών σταρ ήταν βαριά σημαδεμένη από το περιβάλλον της. Μέσα σε αυτό εξάλλου, οι οικογενειακές σχέσεις ήταν πολύ δύσκολο να μείνουν ανεπηρέαστες.\nΧάρντεν, Τζένινγκς, Ντε Ρόζαν\nO Χάρντεν στην παιδική του ηλικία έβλεπε τον πατέρα του να μπαινοβγαίνει στη φυλακή για διακίνηση ναρκωτικών2. Ο σταρ των Ρόκετς ουδέποτε δέχτηκε να χρησιμοποιηθεί η λέξη Jr. δίπλα από το επώνυμο του. Εμενε στο Rancho Dominguez, γειτονιά στις παρυφές της συνοικίας με λιγότερους φόνους, αλλά περισσότερες κλοπές, κάτι που έκανε την μητέρα του να τον στείλει στο Artesia High School, 15 λεπτά έξω από το Κόμπτον. Το συγκεκριμένο σχολείο είχε ένα από τα καλύτερα μπασκετικά προγράμματα του L.A. , και δέχτηκε ευχαρίστως τον ασθματικό πιτσιρικά, που είχε κάνει ήδη όνομα στα τοπικά γήπεδα της περιοχής. Στο Artesia o Χάρντεν βρήκε σχετικά εύκολα τον δρόμο του, πραγματοποιώντας εξαιρετικές εμφανίσεις και κερδίζοντας το πολιτειακό πρωτάθλημα. Το 2006, στο καλοκαιρινό τουρνουά Super 64 στο Λας Βέγκας, έβαλε 67 πόντους απέναντι σε κολεγιακούς σταρ της εποχής όπως ο Κέβιν Λαβ και ο Μάικ Μπίσλι, και από εκεί και πέρα τα πάντα πήραν τον δρόμο τους μέχρι το υψηλότερο σημείο του σταρ σίστεμ και την Κλόε Καρντάσιαν. Μέσα σε μία τρελή γειτονιά και μία διαλυμένη οικογένεια, το μπάσκετ έγινε για το 'μούσι' η απαραίτητη σανίδα σωτηρίας. Η ιστορία του, ήταν σχετικά απλή και η πορεία προς την κορυφή, με βάση τα δεδομένα, περίπου εύκολη.\nO Nτε Ρόζαν3 , όταν ήταν μικρός, είδε δυο θείους του να πέφτουν νεκροί από πυροβολισμούς , ο δεύτερος μάλιστα δύο τετράγωνα από το σπίτι του. Η οικογένεια του ήταν πάντα πολύ προσεκτική με τον μικρό, καθώς μεγάλωνε πιθανώς στο βιαιότερο κομμάτι της συνοικίας. Η μητέρα του είχε μία πολύ σοβαρή ασθένεια του ανοσοποιητικού, και έτσι το μέλλον του Ντε Ρόζαν πέρασε κυρίως στη διαχείριση του πατέρα του. Οι σχέσεις των τριών ήταν πάντως αληθινά καλές και η αρχική τους απόφαση ήταν να ενταχθεί ο Ντεμαρ στο πρόγραμμα του Dominguez High School, από το οποίο είχε ήδη αναδειχθεί πριν κάποια χρόνια ο Τεσόν Πρινς, και που είχε ήδη εξασφαλίσει τον ... Μπράντον Τζένινγκς.\nΜετά από κάποιες μέρες παραμονής στο σχετικά ήρεμο Dominguez, o Ντε Ρόζαν άλλαξε γνώμη και αποφάσισε να ενταχθεί στο σχολείο της δικής του γειτονιάς, το Compton High School, ένα σαφώς πιο άσημο και δύσκολο ινστιτούτο, το οποίο ήταν ακριβώς απέναντι από το σπίτι του. "Ας βάλουμε το Κόμπτον ξανά στο χάρτη" ήταν τα λόγια του, και πράγματι, μετά από πολλά χρόνια, το τοπικό λύκειο κατάφερε με εκείνον πρωταγωνιστή να μπει σε post season. Η φήμη που απέκτησε ο νεαρός στην τρομερή αυτή γειτονιά ήταν τόσο μεγάλη που εξασφάλιζε σε εκείνον και τον πατέρα του "ασυλία" από κάθε είδους μπλέξιμο. Ενα περιστατικό είναι χαρακτηριστικό. Μία φορά, οδηγώντας στους δρόμους του Κόμπτον, ο Ντε Ρόζαν με τον πατέρα του υπήρξαν μάρτυρες κάποιων ληστειών αυτοκινήτων. Οι ληστές, αντί να ασχοληθούν μαζί τους, έκαναν απλά στην άκρη παρατηρώντας πως οι δύο θεατές τους ήταν "ο Deebo και ο μπαμπάς του". Το παρατσούκλι Deebo είχε έρθει κατ'ευθείαν από έναν τηλεοπτικό χαρακτήρα της εκμπομπής Friday, στην οποία πρωταγωνιστούσε ένα αληθινό τοτέμ της γειτονιάς, ο ράπερ των πρώην πια ΝWA, Ιce Qube.\nΠριν από λίγες μόλις μέρες, ο Ντε Ρόζαν συμφώνησε για νέο πενταετές συμβόλαιο με τους Τορόντο Ράπτορς έναντι 139 εκ. δολαρίων. Το ποσό προκαλεί ίλιγγο σε οποιονδήποτε , και κατά μία έννοια η υπογραφή μία μίνι (μόνο) έκπληξη, καθώς ο 27άχρονος πλέον σταρ πάντα εμπλεκόταν σε σενάρια για επιστροφή στο L.A. και ένταξη του στους Λέικερς. Η καλοκαιρινή επιστροφή του στην Καλιφόρνια είναι μόνιμη, εξ'ού και είναι τακτικός θαμώνας της Drew League. Για τον σούτινγκ γκαρντ/φόργουορντ των Καναδών, το επίπεδο σε αυτή την (ημί)ερασιτεχνική λίγκα είναι τόσο υψηλό επειδή "αυτή είναι η νοοτροπία του να μεγαλώνει κανείς στο Λος Αντζελες. Ο ανταγωνισμός είναι τόσο μεγάλος, που κανείς θέλει να γίνει όσο το δυνατόν επιτυχημένος και να δουλεύει σκληρά". Αντίστοιχα είναι και τα λόγια του Μπράντον Τζένινγκς, όταν μιλάει για την γενέτειρα του. Σε παλιότερη συνέντευξη του στο ESPN, o (μάλλον πρώην) παίκτης των Μάτζικ δήλωνε πως "πολλοι λένε πως είμαι από το L.A. , αλλά εγώ λέω Κόμπτον. Και το λέω εμφατικά, γιατί δεν έχουν βγει πολλοί παίκτες από εκεί. [...] Το να μεγαλώσει κανείς σε μία τόσο δύσκολη συνοικία και να τα καταφέρει, σημαίνει πολλά για μένα."\nΟ Τζένινγκς , κατά τα δικά του λόγια, πήρε το μπάσκετ σοβαρά πέντε χρόνια αφότου όταν ο πατέρας του αυτοκτόνησε, και όταν σε ηλικία 12 χρονών συνειδοτοποίησε πως αυτός ήταν ο καλύτερος τρόπος για να συντηρήσει ο ίδιος πλέον την οικογένεια του και να βγει από το γκέτο. Πολύ μικρότερος έπαιζε ήδη στα γήπεδα του Κόμπτον , με τον όρο πως δεν θα έκλαιγε όταν δεχόταν χτυπήματα απο μεγαλύτερους. Λίγο αργότερα, στα 13, βρέθηκε συμπαίκτης με τον Ντε Ρόζαν στους south coast all stars της AAU, που είναι κάτι σαν το παναμερικανικό ερασιτεχνικό πρωτάθλημα. Οι διαδρομές των δύο Καλιφορνέζων ήταν τελικά παράλληλες. Ο Τζένινγκς, μετά από έαν χρόνο στο Dominguez, άφησε το πρόγραμμα λόγω της υπερβολικής έμφασης που έδινε στην άμυνα, και εντάχθηκε στο ασφαλές Oak Hill της Virgina. Αργότερα, προτίμησε να αφήσει το κολέγιο και να παίξει μπάσκετ στην Ευρώπη και στη Ρόμα. Όταν πια έγινε διάσημος και εκατομμυριούχος, επέστρεψε στο Κόμπτον ως παίκτης στη Drew και ως ευεργέτης, ανακαινίζοντας το γηπεδάκι στο Gardena όπου έπαιζε μικρός. Σε λίγους μήνες θα τον φιλοξενεί από ο,τι φαίνεται το Madison Square Garden.\nΟ μύθος του "ghettoball"\nOι ιστορίες των τριών γεννηθέντων το θέρος του '89 ενώνονται σε ένα χιλιοειπωμένο παραμύθι χωρίς δράκο: η ανατροφή σε μία δύσκολη συνοικία που υποβοηθά των ανταγωνισμό, ο θρίαμβος της θέλησης και του αθλητισμού, η επιτυχία σε έναν κόσμο φυλετικών διακρίσεων και οικονομικών ανισοτήτων και τελικά, το μπάσκετ ως υγιής διέξοδος. Αυτό είναι ένα αφήγημα που η λευκή και πλούσια Αμερική (και όχι μόνο) έχει επιχειρήσει να εγκαταστήσει χρόνια τώρα στον δημόσιο λόγο και συνεπώς να το εγκαθιδρύσει βαθειά στις συνειδήσεις των υποκειμένων, ανεξαρτήτως φυλετικής ή ταξικής προέλευσης. Ήδη από τη δεκαετία του '60, και καθώς είχε γίνει πλέον φανερό πως ο σωματότυπος των μαύρων αθλητών ταίριαζε πολύ περισσότερο στο μπάσκετ από ο,τι εκείνος των λευκών, οι αρχές επιχειρούσαν να προωθήσουν το άθλημα ως ιδανική διέξοδο από την φτώχεια, ενθαρρύνοντας παράλληλα τους περιθωροποιημένους πληθυσμούς να ασχοληθούν πιο συστηματικά με την ανάπτυξη των δεξιοτήτων τους. Στην υπηρεσία αυτού του τύπου της προπαγάνδας, βρήκαν μάλιστα αρωγούς και μορφές που είχαν ήδη προλάβει να καταστούν μυθικές, όπως ο φόργουορντ των Λος Αντζελες Λέικερς , Ελτζιν Μπέιλορ.\nΣε ένα απόκομμα εφημερίδας της Ουάσιγκντον από το 1969 που έπεσε στα μάτια μου ο, γεννηθείς στην πρωτεύουσα και βετεράνος πλέον, Μπέιλορ εμφανίζεται να ενθαρρύνει τους νεαρούς "νέγρους" να ασχοληθούν με το μπάσκετ καθώς όπως λέει "η δική μου επιτυχία μπορεί να αποτελέσει έμπνευση για τα παιδιά , που δεν έχουν άλλο τρόπο να ξεφύγουν από το γκέτο". To άρθρο τιτλοφορείται "το μπάσκετ προσφέρει διέξοδο από το γκέτο" και στις γραμμές του διαχέεται η ιδέα πως το άθλημα αποτελεί ενα κοινωνιολογικό φαινόμενο, το οποίο είναι με τη σειρά του υπεύθυνο για ανοδική κινητικότητα, ή αν θέλετε κοινωνική ανέλιξη.\nΣημερινά στοιχεία αποδεικνύουν εντούτοις πως κάτι τέτοιο δεν συνέβη τελικά όλα αυτά τα χρόνια. Παρά ορισμένα ακόμη χιλιοπροβεβλημένα παραδείγματα (λ.χ. Αλεν Άιβερσον), η επιτυχία στο μπάσκετ για τα παιδιά συνοικιών όπως το Κόμπτον είναι περισσότερο εξαίρεση και όχι κανόνας. Το διάγραμμα που βλέπετε παρακάτω προέρχεται από έρευνα των New York Times και αποδεικνύει του λόγου το αληθές.\nΑυτό απεικονίζει την ποσοστιαία κατανομή των επαγγελματιών αθλητών του μπάσκετ, ανάλογα με το μέσο όρο εισοδήματος της περιοχής από την οποία προέρχονται, και αφορά τόσο μαύρους, όσο και λευκούς αθλητές. Όπως γίνεται φανερό , περισσότερες πιθανότητες να αγωνιστούν ως επαγγελματίες συγκεντρώνουν όσοι έχουν ήδη μία οικονομική επιφάνεια ή αν θέλετε όσοι μεγάλωσαν σε περιοχές με υψηλότερο μέσο όρο κατά κεφαλήν εισοδήματος. Και μπορεί τα στοιχεία να δείχνουν πως οι Αφροαμερικάνοι εκπροσωπούνται πολύ παραπάνω από τους λευκούς , ακόμη και αν είναι φτωχότεροι, όμως η απεικόνιση αφορά μόνο το μπάσκετ. Σε άλλα αθλήματα όπως π.χ. το χόκει, το τένις , ή το μπέιζμπολ οι αριθμοί είναι αντιστρόφως ανάλογοι.\nΑνάλογα στοιχεία έχουν προκύψει και από άλλες έρευνες, οι οποίες έχουν ασχοληθεί με την κατανομή των μαύρων μπασκετμπολιστών που έχουν επιλεγεί ανά τα χρόνια σε μία από τις ALL NBA Teams, δηλαδή τις καλύτερες πεντάδες του καλύτερου πρωταθλήματος του κόσμου. Αυτές έχουν καταλήξει πως δεν προκύπτει από πουθενά πως τα φτωχότερα κοινωνικά στρώματα εκπροσωπούνται περισσότερο στην αστερόσφαιρα (sic) του Αμερικάνικου μπάσκετ. Αντίθετα, η μοιρασιά μεταξύ των τάξεων δείχνει μάλλον να ευνοεί τις οικονομικά ευπορότερες. Αν μάλιστα σε αυτά τα ομολογουμένως ισχνά νούμερα προστεθούν και εύλογοι περιορισμοί που έχουν να κάνουν με το ύψος, τότε αντιλαμβάνεται κανείς πως ένα παιδί μέσης ανάπτυξης και χαμηλού εισοδήματος έχει μάλλον απειροελάχιστες πιθανότητες να φτάσει να αγωνιστεί σε επαγγελματικό επίπεδο. Τέλος, και σύμφωνα με την ίδια μελέτη των NY Times που μόλις αναφέρθηκε, οι δύσκολες οικογενειακές συγκυρίες είναι εξίσου αποτρεπτικές για κάτι τέτοιο.\nΤελικά, οι ιστορίες των Ντε Ρόζαν, Χάρντεν και Τζένινγκς είναι πρώτα από όλα υπέροχες και εξίσου σημαντικό, ασφαλείς. Η λευκή και πλούσια Αμερική εξακολουθεί να δημιουργεί τα δικά της παραμύθια με αναπάντεχους συμμάχους όσους βρίσκονται στο κέντρο τους. Λίγοι είναι οι Αφροαμερικάνοι εκείνοι που όπως ο Μπέιλορ συμμετέχουν στη διαμόρφωση τους, αλλά είναι πολύ περισσότεροι όσοι άθελα τους γίνονται παράδειγμα σε κάτι που δεν υπάρχει. Το σταρ σίστεμ του μπάσκετ δεν δημιουργεί μόνο αστέρες, αλλά ταυτόχρονα συμμετέχει στην κυρίαρχη ιδεολογία μέσω των καταπονημένων ηρώων του. Αυτό δεν συμβαίνει μόνο κάπου μακριά μας , αλλά και στα μέρη μας και δεν είναι κάτι καινούριο. Ο αθλητισμός, όταν εμφανίζεται ως διέξοδος από την οικονομική δυσχέρεια και το λεγόμενο "περιθώριο", αυτό που πρώτιστα κάνει είναι να επιτελεί έναν άχαρο ρόλο , αυτόν του αποκλεισμού. Στη συγκεριμένη περίπτωση, αποκλεισμένη είναι μία ιδέα: εκείνη που λέει πως ο,τι περιλαμβάνεται στο ιδεόγραμμα 'παιδεία' είναι αυτό που χρειάζεται για να αλλάξουν όλα όσα αντιπροσωπεύει το Κόμπτον εδώ και δεκαετίες.\nΚόμπτον - ΙΙ\nΠαρ'ολα αυτά, το Κόμπτον θα είναι καλά, ή ίσως. Το 2014, η νεοεκλεγείσα 32άχρονη δήμαρχος Ειτζα Μπράουν κατάφερε κάτι που στα χρόνια της παιδικής ηλικίας των τριών σταρ έμοιαζε αδιανόητο. Φτάνοντας σε παλαιά μέλη των Bloods και των Cribbs , έπεισε τις δύο κυρίαρχες συμμορίες να φτάσουν σε ανακωχή για το καλό της περιοχής. Η Μπράουν , μέσω της χαλάρωσης των μέτρων αστυνόμευσης , έπεισε τα μέλη τους πως η ανάπλαση της περιοχής ήταν κυρίως στα δικά τους χέρια, και θεσμοθέτησε σε εβδομαδιαία βάση συζητήσεις συνελευσιακού χαρακτήρα, οι οποίες αφορούσαν κυρίως τα όσα θα μπορούσαν να κάνουν για την συνοικία. Το αποτέλεσμα ήταν εντυπωσιακό και φάνηκε κυρίως στους μειωμένους δείκτες εγκληματικότητας 4.\nΑυτό που έκανε η Μπράουν ήταν σχετικά απλό. Εβαλε την κοινότητα μπροστά από οτιδήποτε άλλο, άσχετα με τη φήμη που ειχαν ή έχουν τα μέλη της. Και παρόλο που χρησιμοποιεί και η ίδια ως παράδειγμα την επιτυχία του Dr. Dre και την δική του ατομική άνοδο στην κορυφή της μουσικής βιομηχανίας, έχει εντούτοις πολύ περισσότερο καταφέρει να δείξει πως οι ιστορίες των "πετυχημένων" του Κόμπτον δεν αφορούν το Κόμπτον, ούτε το σύνολο, αλλά μόνο αυτούς. Και μεταξύ μας, αφορούν όσο να ναι και εμάς τους μπασκετικούς, κι ας μην είναι τελικά το άθλημα που αγαπάμε μέρος του υπέροχου αφηγήματος της εξόδου από τα γκέτο. H Drew League, oι NWA, o Xάρντεν, ο Ντε Ρόζαν, το Κόμπτον και ο Τζένινγκς είναι απλώς ένα φανταστικό, από κάθε άποψη, παραμύθι.\n1. Τα μέλη του γκρουπ ήταν τότε οι Ice Cube, Dr.Dre, Eazy E, Dr.Yella, Mc Ren. Το άλμπουμ Straight Outta Compton έγινε πολύ αργότερα (2014) ταινία, η οποία εξιστορούσε τα πεπραγμένα των ΝWA και είχε αμεσότατες αναφορές στις συνθήκες διαβίωσης στη συνοικία.\n2. Τα αποσπάσματα της παραγράφου είναι από το παρακάτω κείμενο http://www.jockbio.com/Bios/J_Harden/J_Harden_bio.html\n3. Τα αποσπάσματα της παιδικής ηλικίας του Ντε Ρόζαν προέρχονται από το παρακάτω κείμενο http://www.theglobeandmail.com/sports/basketball/demar-derozan-from-compton-to-canada/article1391870/\n4. Διαβάστε για τους δεικτες εγκληματικότητας και το έργο της Μπράουν στο λινκ παρακατω. Το Κόμπτον παραμένει φυσικά μία βίαιη γενικά περιοχή, ας μην εξιδανικεύουμε http://www.telegraph.co.uk/news/worldnews/northamerica/usa/11313948/Straight-into-Compton-house-prices-soar-as-murderous-gangs-reach-truce.html\nΠερισσότερα σε αυτή την κατηγορία: « Πώς θα επιστρέψουν τα σπορ: Συνέντευξη με τον Ζάκαρι Μπίνι Η μάχη του χώρου των 24'' »


Ολυμπιακός-Ιωνικός 1-0: Τι γίνεται με τους τραυματίες Ροντρίγκες, Σωκράτη, Κούντε - Fosonline\nΟλυμπιακός-Ιωνικός 1-0: Τι γίνεται με τους τραυματίες Ροντρίγκες, Σωκράτη, Κούντε\nΚυριακή, 07/11/2021 22:16\nΡοντρίγκες, Παπασταθόπουλος και Κούντε έγιναν αναγκαστικές αλλαγές. Τι ισχύει με τους τραυματισμούς τους και τι έγινε με Ρέαμπτσιουκ, Μαντί.\nΑρκετά προβλήματα τραυματισμών αποκόμισε από το παιχνίδι με τον Ιωνικό ο Ολυμπιακός. Η ομάδα του Πειραιά έκανε τρεις αναγκαστικές αλλαγές στο συγκεκριμένο ματς, ενώ ακόμα δύο ποδοσφαιριστές έφυγαν με θεματάκια.\nΠρώτα απ' όλα ο Γκάρι Ροντρίγκες που αντικαταστάθηκε στο 62' έδειχνε να έχει αντιληφθεί πως έχει υποστεί ζημιά. Ο 31χρονος εξτρέμ έπιανε το αριστερό του πόδι και η πρώτη εκτίμηση κάνει λόγο για σύσπαση στον οπίσθιο μηριαίο. Το διάστημα της διακοπής ο Γκάρι θα δουλέψει για να αφήσει πίσω το πρόβλημα του και να είναι διαθέσιμος για το παιχνίδι με την ΑΕΚ στις 21 Νοεμβρίου.\nΟ Πιερ Κούντε ήταν η πρώτη αναγκαστική αλλαγή του Ολυμπιακού στο 41' και το ιατρικό επιτελείο των Πειραιωτών αναφέρει πως υπέστη διάστρεμμα στην ποδοκνημική. Ο χρόνος απουσίας του θα φανεί τις επόμενες ημέρες. Όσον αφορά στον Παπασταθόπουλο που έγινε αλλαγή στο ημίχρονο είχε μία ενόχληση στο γόνατο και η σοβαρότητα της κατάστασης του θα εκτιμηθεί τις επόμενες ημέρες.\nΑπό 'κει και πέρα ο Μαντί Καμαρά χτύπησε ξανά στον ώμο και μετά το τέλος του αγώνα πονούσε αρκετά. Ο Αφρικανός είχε τραυματιστεί στο ίδιο σημείο στον αγώνα με την Άιντραχτ και είχε γίνει αλλαγή. Με πρόβλημα αποχώρησε και ο Ρέαμπτσιουκ, ο οποίος χτύπησε ξανά στο αριστερό του πόδι το οποίο επιβαρύνθηκε και με δυσκολία περπατούσε μετά τον αγώνα.


Samsung Galaxy J7 blue 2017 διαρρέει από το πρώτο Review\nΞέρω, είστε πολλοί εκεί έξω οι J lovers, ειδικά της σειράς Galaxy J7 που η Samsung την αποκαλεί “οικονομική”. Σε αυτό το άρθρο θα ασχοληθούμε με το Samsung Galaxy J7 blue 2017. Αναφέρομαι στο μπλε, γιατί αυτό είναι που διέρρευσε μέσα από ένα ολόκληρο video review από τη Ρωσία. Προσωπικά, θα προτιμούσα το gold χρώμα, αν ποτέ έπαιρνα Samsung κινητό.\nΤο Galaxy J7 2017 λοιπόν, θα έχει οθόνη 5.5″ Super AMOLED, με 401ppi και ανάλυση FullHD. Στο εσωτερικό υπάρχει ο Exynos 7870, με 8 πυρήνες στα 14nm και σε συνδυασμό με 3GB RAM. Μεγάλη βελτίωση υπάρχει στη μπαταρία που φέτος βλέπουμε να είναι χωρητικότητας 3.600mAh. Σε συνδυασμό με τα 14nm του Exynos, αν υποθέσουμε πως το TouchWiz κάνει την δουλειά του σωστά, θα έχει καλή αυτονομία. Αν σας φαίνεται μεγάλη η οθόνη του, τότε μπορείτε να κοιτάξετε και το J5 2017 με οθόνη 5.2″.\nTo TouchWiz είναι το μενού ας το πω με απλά λόγια, οι έξτρα εφαρμογές και οι εμφανισιακές αλλαγές που έχει κάνει η Samsung πάνω στο Android. Το TouchWiz είναι ο λόγος που οι πιο διαβασμένοι χρήστες δεν προτιμάνε τα κινητά τους. Ένας άλλος λόγος που επίσης δεν τα προτιμάνε είναι οι μη ανταγωνιστικές τιμές όλων των κινητών τους. Πάντα στα ίδια χρήματα, υπάρχουν πιο δυνατές επιλογές. Αν είστε αρχάριος, τότε διαβάστε στο link για να δείτε ποια είναι τα καλύτερα οικονομικά κινητά που μπορείτε να βρείτε.\nΣυνεχίζοντας με το J7 blue, η κάμερά του στη πλάτη είναι 13MP, με F/1.9 και έχει άλλη μια ίδια στη μπροστινή όψη για selfies. H selfie έχει και flash, αλλά μένει να επιβεβαιωθούν όλες οι λεπτομέρειες για τις φωτογραφικές του δυνατότητες. Δυστυχώς, ο εσωρικός αποθηκευτικός χώρος είναι μόλις 16GB, σαν να αγοράζεις κινητό με 100 ευρώ. Μόνο που στην πραγματικότητα, το Galaxy J7 2017 κοστολογήθηκε περίπου στα 340$.\nΦοράει Android Nougat 7.1 και ίσως το μεγαλύτερο πλεονέκτημά του είναι η προστασία ενάντια στο νερό! Είναι αδιάβροχο με προστασία IP54, αλλά όχι για να βυθιστεί κανονικά στο νερό. Είναι τυπική η αδιαβροχοποίηση που προσφέρει.


Το Microbus της VW επιστρέφει δριμύτερο – Λάρισα | Larisaevents.gr\n5 Ιουνίου 2018 15:44 5 Ιουνίου 2018 Off\nΑν υπάρχει ένα αυτοκίνητο συνώνυμο με τις διακοπές, και συγκεκριμένα τις διακοπές πολλών ατόμων -είτε αυτή είναι μια τρελή, τρελή οικογένεια ή μια παρέα από φοιτητές- αυτό δεν μπορεί να είναι άλλο από το θρυλικό βανάκι της VW.\nΈνα μοντέλο επιτυχημένο σε κάθε γωνιά της γης, από το οποίο μάλλον όλοι έχουμε μια ανάμνηση, αφού σε κάθε οικογένεια υπήρχε ένας θείος που έκανε ελεύθερο κάμπινγκ και το λάτρευε φανατικά.\nΑρκετές δεκαετίες μετά η VW αποφάσισε να το επαναφέρει στο προσκήνιο με ημερομηνία κυκλοφορίας το 2022. Μέχρι τότε όμως ας δούμε τις κομβικές αλλαγές που έχουν γίνει στο νέο και πολύ όμορφο Microbus.\nΘα είναι ηλεκτρικό\nΞεχάστε τον αρχαίο κινητήρα που τον δανειζόταν από τους «Σκαραβαίους» της εποχής. Αυτός εδώ θα είναι ηλεκτρικός και θα βγαίνει σε δύο εκδοχές: των 268 και των 369 αλόγων.\nΘα έχει τελική ταχύτητα τα 169 χλμ/την ώρα\nΑν το παλιό βαν ήταν ένα αργοκίνητο καράβι, δεν ισχύει το ίδιο για το νέο. Φυσικά δεν θα πιάνει υπερηχητικές ταχύτητες αφού για βανάκι μιλάμε κι όχι για φόρμουλα.\nΘα ταξιδεύεις για 437 χλ. με ένα γέμισμα\nΕίδες πόσο πιο εύκολο κάνει τη ζωή σου η ηλεκτρική ενέργεια; Τουλάχιστον τώρα πια που δεν χρειάζονται τα ηλεκτροκίνητα αυτοκίνητα να γεμίζουν τις μπαταρίες τους κάθε 50 χιλιόμετρα.\nΘα είναι «έξυπνο»\nΚαλώς ήλθες στην εποχή που κουμάντο στην οδήγησή κάνει η τεχνητή νοημοσύνη. Το Microbus θα έχει άπειρα συστήματα που σε βοηθούν να οδηγήσεις -ή μάλλον να πλοηγήσεις- αυτό το ρετρό-φουτουριστικό δημιούργημα.\nΗ καμπίνα του θα αναδιαμορφώνεται\nΦτιάξτο μόνος σου, φτιάξτο όπως θες. Η VW αποφάσισε να σου δώσει τη δυνατότητα να κάνεις περίπου ό,τι θες στο σαλόνι του αυτοκινήτου, αφού ξέρει καλά ότι στις διακοπές οι απαιτήσεις αλλάζουν κάθε ώρα και στιγμή.\nΤη μια στιγμή μπορεί να είστε τέσσερις φίλοι και την άλλη να βρείτε κοριτσοπαρέα. Γιατί λοιπόν να σου στερήσει έξτρα χώρο ή ακόμη και τη δυνατότητα οι θέσεις να γίνουν κρεβάτια;\nΠανελλήνιες 2018: Πότε ξεκινούν οι εξετάσεις


Άννα Ψυχογιού: Κυκλοφορεί το νέο & πολλά υποσχόμενο «Μάγια θα κάνω» - Ψυχαγωγία - Νέα Κρήτη\nΤώρα διαβάζετε: Άννα Ψυχογιού: Κυκλοφορεί το νέο & πολλά υποσχόμενο «Μάγια θα κάνω»\nΜία σπουδαία φωνή με ζεστή ερμηνεία\nΗ Άννα Ψυχογιού μας συστήθηκε πριν λίγα χρόνια με το τραγούδι «Έτσι μ’ αρέσει να ζω» και σήμερα μας παρουσιάζει τη νέα της δουλειά\nΤο ξεχωριστό της ταλέντο, οι ιδιαίτερες φωνητικές ικανότητές της, αλλά και μοναδική εκφραστική δύναμη που διαθέτει, την έκαναν να ξεχωρίσει, δεν είναι άλλη από την Άννα Ψυχογιού, η οποία διανύει μία από τις πιο δημιουργικές περιόδους της καλλιτεχνικής της καριέρας.\nΗ γοητευτική καλλιτέχνιδα μας παρουσιάζει τη νέα της δουλειά, ένα νέο και πολλά υποσχόμενο τραγούδι με τίτλο «Μάγια θα κάνω» σε στίχους του Γιώργου Μπουκουβάλα και σε μουσική που υπογράφει ο Νίκος P.S.\nΤο «Μάγια θα κάνω» κυκλοφορεί σε ψηφιακή μορφή από το Ogdoo Music Group.\nΤην ιδιαίτερα εμπνευσμένη σκηνοθεσία του Video Clip που οπτικοποιεί το τραγούδι, επιμελήθηκε ο Νίκος Κασταμούλας και η Ναταλία Μαργωμένου.\nΤο τραγούδι «Μάγια θα κάνω» αναδεικνύει τις μεγάλες φωνητικές ικανότητες της Άννας Ψυχογιού καθώς και την ιδιαίτερη εκφραστική της δύναμη.\nΗ Άννα Ψυχογιού μας συστήθηκε πριν λίγα χρόνια με το τραγούδι «Έτσι μ’ αρέσει να ζω», παρακινώντας μας να δούμε τη ζωή διαφορετικά, δίνοντας μια αλλιώτικη διάσταση στα όνειρα.\nΤο είπε και το έκανε λοιπόν! Πιστή στο όνειρό της, ετοίμασε την πρώτη της ολοκληρωμένη δισκογραφική δουλειά που φέρει τον τίτλο «Ρέντα» και κυκλοφόρησε τον Νοέμβρη του 2018, κερδίζοντας το στοίχημα και τις εντυπώσεις. Πρόκειται για μια μουσική πανδαισία από βαλκανικές ρυθμολογίες, ροκ και ποπ επιρροές έως και πιο λαϊκά μονοπάτια, δίνοντας το στίγμα της.\nΤον περασμένο χειμώνα ο Διονύσης Σαββόπουλος, την ξεχώρισε για το ταλέντο της και την κάλεσε να τραγουδήσει σε σειρά εμφανίσεων στο Άλσος, στις βραδιές των νέων ταλέντων. Συνεργάστηκε επίσης με τον Μανώλη Λιδάκη σειρά εμφανίσεων στο Γυάλινο Μουσικό Θέατρο.\nΕπίσης έχει συνεργαστεί με την Barcelona Gipsy Balkan Orchestra, σε live εμφανίσεις ενώ έχουν διασκευάσει μαζί και την «Τσιγγάνα» .\nΗ Άννα έχοντας ως εφόδιο τη σπουδαία φωνή της και την ζεστή ερμηνεία της, φέτος τον χειμώνα θα μας ταξιδέψει μουσικά με ένα πρόγραμμα από το χθες στο σήμερα, μέσα από την μοναδική ικανότητά της να κινείται με άνεση και αγάπη, τόσο σε αυθεντικά λαϊκά ακούσματα όσο και σε ηλεκτρικές μπαλάντες και τραγούδια της εποχής. Ένα ταξίδι επί σκηνής, με απρόσμενες διασκευές αγαπημένων τραγουδιών που όλοι έχουμε τραγουδήσει και συνεχίζουμε να τραγουδάμε. Μαζί της επί σκηνής εξαιρετικοί συνεργάτες μουσικοί!\nΤο τραγούδι «Μάγια θα κάνω» κυκλοφορεί από το Ogdoo Music Group σε όλες τις ψηφιακές πλατφόρμες.


Στο Συμβούλιο Ασφαλείας του ΟΗΕ το άνοιγμα των Βαρωσίων - Αντιδράσεις από ΕΕ, ΗΠΑ και Βρετανία | ΑΘΗΝΑ 9,84\nΣτο Συμβούλιο Ασφαλείας του ΟΗΕ το άνοιγμα των Βαρωσίων – Αντιδράσεις από ΕΕ, ΗΠΑ και Βρετανία\nΤελευταία ενημέρωση: 21/07/21 07:35\nΓια «απαράδεκτη μονομερή απόφαση για αλλαγή του καθεστώτος των Βαρωσίων» κάνει λόγο ο ύπατος εκπρόσωπος της ΕΕ, Ζοζέπ Μπορέλ. Πρόσθεσε ότι η ΕΕ θα παρακολουθήσει στενά την αυριανή κλειστή διαβούλευση του Συμβουλίου Ασφαλείας των Ηνωμένων Εθνών για την Κύπρο.\nΆμεση και η αντίδραση της Ουάσιγκτον: “Τυχόν περαιτέρω βήματα προς αυτή την κατεύθυνση θα ήταν προκλητικά και αντιπαραγωγικά”, διεμήνυσε προς την Άγκυρα το State Department.\n«Βαθιά ανησυχία» Λονδίνου για την ανακοίνωση Ερντογάν για τα Βαρώσια\nΣυντονισμός ενεργειών Μητσοτάκη-Αναστασιάδη\nΤον συντονισμό των διπλωματικών ενεργειών συζήτησαν τηλεφωνικά ο πρωθυπουργός Κυριάκος Μητσοτάκης με τον Πρόεδρο της Κυπριακής Δημοκρατίας Νίκο Αναστασιάδη, μετά τις σημερινές εξαγγελίες Ερντογάν για μερικό άνοιγμα των Βαρωσίων.\nΝωρίτερα ο πρωθυπουργός κάλεσε την Τουρκία να εγκαταλείψει τον αδιέξοδο δρόμο των απειλών.\nΥΠΕΞ: Οι εξαγγελίες Ερντογάν παραβιάζουν τις αποφάσεις ΟΗΕ και ΕΕ\nΓια τις ανακοινώσεις Ερντογάν ο υπουργός εξωτερικών ενημέρωσε την υφυπουργό Εξωτερικών των ΗΠΑ, Βικτόρια Νούλαντ. Νωρίτερα, ο επικεφαλής της ελληνικής διπλωματίας επικοινώνησε με τον Κύπριο ομόλογο του, ενώ αύριο ο κ. Δένδιας θα μεταβεί στη Λευκωσία.\nΣύσκεψη του Εθνικού Συμβουλίου της Κύπρου συγκάλεσε για αύριο στις 11:00 το πρωί, ο Κύπριος Πρόεδρος, Νίκος Αναστασιάδης, ενώ έχει ενημερωθεί η ΕΕ, τα μέλη του ΣΑ του ΟΗΕ και ο Ρώσος ΥΠΕΞ, Σεργκέι Λαβρόφ.\nΤηλεφωνική συνομιλία των ΥΠΕΞ Ν.Χριστοδουλίδη-Σ.Λαβρόφ\n“Οι επιθετικές ανακοινώσεις Ερντογάν για την Αμμόχωστο τορπιλίζουν την ειρήνη και την προσπάθεια δίκαιης επίλυσης του Κυπριακού”, τονίζει ο Πρόεδρος του ΣΥΡΙΖΑ, Αλέξης Τσίπρας. “Ελλάδα και Κύπρος να πιέσουν τη διεθνή κοινότητα για άμεσες και αποφασιστικές αντιδράσεις”, υπογραμμίζει η Πρόεδρος του ΚΙΝΑΛ, Φώφη Γεννηματά. «Παρά τις προσπάθειες “κατευνασμού”, παρά τις προσδοκίες για “ήσυχο καλοκαίρι”, ο Ερντογάν απτόητος συνεχίζει να επιχειρεί την επιβολή κυριαρχίας», τονίζει ο πρώην πρωθυπουργός Αντώνης Σαμαράς.\nNewsroom Αθήνα 9,84, ΑΠΕ-ΜΠΕ


Απόσταση ρεκόρ σε δύο τροχούς με λεωφορείο! (video) - Δείτε πως ο Michele Stuntman πραγματοποίησε το ρεκόρ απόστασης με λεωφορείο σε δύο τροχούς, και μάλιστα μαζί με επιβάτες στο εσωτερικό του - gocar.gr - GoForward\nΟ Michele Stuntman είναι γνωστός στο ευρύ κοινό για τα stunt που πραγματοποιεί με αυτοκίνητα, με το κανάλι του στο Youtube να αριθμεί χιλιάδες συνδρομητές. Πριν από λίγες εβδομάδες τον είδαμε να οδηγεί μέχρι και Iveco σε δύο τροχούς, ενώ από τα χέρια του έχουν περάσει κάθε λογής αυτοκίνητα. Εκτός από όλα αυτά, όμως, ο Stuntman έχει και στην κατοχή του και ένα ρεκόρ Guinness και συγκεκριμένα αυτό της μεγαλύτερης απόστασης με λεωφορείο στους δύο τροχούς. Το εγχείρημα είχε πραγματοποιηθεί το 2016 στο αεροδρόμιο di Tortoli της Σαρδηνίας και ο Stuntman κατάφερε να καλύψει με το λεωφορείο 1.353,98 μέτρα στους δύο τροχούς! Και μάλιστα, όχι μόνος του! Αλλά 26 επιβάτες στο εσωτερικό του λεωφορείου. Δείτε τον τρόπο, είναι εντυπωσιακό…\nTwo wheels bus record guinness


ΑΝΤΑΡΣΥΑ Φλώρινας: Ανακοίνωση για το θλιβερό επεισόδιο με μέλη του ΚΚΕ και της Λαϊκής Συσπείρωσης | ΑΝΤΑΡΣΥΑ - antarsya.gr\nΠέμ, 30/05/2019 - 12:44\nΑΝΤΑΡΣΥΑ Φλώρινας: Ανακοίνωση για το θλιβερό επεισόδιο με μέλη του ΚΚΕ και της Λαϊκής Συσπείρωσης\nΤο Σάββατο 25/05 το απόγευμα, μια μέρα πριν τις εκλογές, μέλη της Τοπικής Επιτροπής της ΑΝΤ.ΑΡ.ΣΥ.Α και δεκάδες πολίτες της πόλης, γίναμε μάρτυρες ενός θλιβερού επεισοδίου με πρωταγωνιστή γνωστό στέλεχος του ΚΚΕ της πόλης μας.\nΠερίπου στις 8:00μμ στο Καφέ Ρόζα δύο μέλη της ΤΕ της ΑΝΤΑΡΣΥΑ μαζί με την παρέα τους, γνωστούς συνδικαλιστές στον χώρο της εκπαίδευσης και της υγείας, δέχτηκαν υβριστικούς χαρακτηρισμούς και επιθετική συμπεριφορά από το μέλος του ΚΚΕ Τορλαχίδη Θεόδωρο. Η υποδειγματική και εκτονωτική συμπεριφορά των μελών μας, καθώς και οι παραινέσεις συντρόφου του εκτόνωσαν την τεταμένη κατάσταση. Η επίκληση της πολιτικής αντιπαράθεσης σε τοπικά ΜΜΕ, σε τίποτα ΔΕΝ μπορεί να δικαιολογήσει την επιθετική συμπεριφορά, τη χυδαιότητα των χαρακτηρισμών και το σκηνικό της έντασης. Δεκάδες πολίτες που έπιναν τον καφέ τους στο ποτάμι, οι εργαζόμενοι στο καφέ και οι περαστικοί αδυνατούσαν να ερμηνεύσουν την ένταση μεταξύ αγωνιστών της αριστεράς.\nΓια το επεισόδιο έγινε καταγγελία στο Α.Τ. Φλώρινας, ενώ υπήρξαν πολίτες που μας ρώτησαν αν θα προβούμε σε μήνυση!\nΓια εμάς το επεισόδιο μετά από αυτή την ανακοίνωση θεωρείται λήξαν, περιμένουμε όμως και την ΤΕ του ΚΚΕ να καταδικάσει τέτοιου είδους συμπεριφορές.\nΦυσικά και ΔΕΝ θα κινηθούμε νομικά απέναντι σε μέλη του ΚΚΕ, οι αγωνιστές θα πρέπει να βρουν τρόπους συνεννόησης, σε αυτούς τους χαλεπούς καιρούς, πέρα από τις δικαστικές κόντρες και τις προσωπικές αντιπαραθέσεις.\nΔΕΝ συνάδουν σε μέλη εργατικού κόμματος τέτοιου τύπου μικροαστικού χαρακτήρα εκτονώσεις. Τα μέλη του ΚΚΕ γιόρτασαν τα 100 χρόνια του κόμματος, αυτή η πορεία παραδειγματίζει και σίγουρα δεν οδηγεί σε τέτοιες ατραπούς.\nΚαι ο πλέον αφελής μπορεί να φανταστεί ποιες πολιτικές δυνάμεις θα αξιοποιούσαν το γεγονός μιας πιθανής συμπλοκής μελών οργανώσεων της κομμουνιστικής αριστεράς. Οι όποιες διαφωνίες μας θα πρέπει να λύνονται στα πλαίσια του εργατικού πολιτισμού, και να προοικονομούν τον κόσμο που οραματιζόμαστε…\nΊσως μένει ένα γιατί οδηγηθήκαμε εδώ. Η απάντηση μοιάζει προφανής! Υπό το βάρος των αρνητικών συσχετισμών δύναμης οι πρωτοπόροι αγωνιστές έχουν υποχρέωση να επιδείξουν αντοχή, κομμουνιστική ηθική και πίστη στις δυνάμεις του κόσμου της εργασίας. Θα αλλάξουμε τον άδικο κόσμο αν εκείνος ΔΕΝ αλλάξει πρώτα εμάς…\nΚλείνοντας, το θλιβερό αυτό επεισόδιο σε καμία περίπτωση ΔΕΝ θα οδηγήσει την ΑΝΤΑΡΣΥΑ σε οποιαδήποτε άρνηση του δικαιώματός της να ασκεί κριτική προς κάθε κατεύθυνση. Το έδαφος της πολιτικής σύγκρουσης υπήρξε η κατάπτυστη ανακοίνωση του ΚΚΕ για προβοκατόρικη δράση εναντίον του, με αφορμή το Μακεδονικό. Η όποια πολιτική αντιπαράθεση από μεριάς μας θα αναπτύσσεται πάντα με γνώμονα την ισχυροποίηση του αγώνα του ελληνικού λαού απέναντι στα Ιμπεριαλιστικά σχέδια στην περιοχή και τη φιλία των λαών της Βαλκανικής.


ΑΠΑΝΤΑ ΟΡΘΟΔΟΞΙΑΣ: "Της τα έδωσα της Πατρίδος και τα δύο"\nΉμουν στο Ναυτικό το 1952 και βρισκόμουνα στη Πλατεία Κλαυθμώνος, όχι όπως είναι σήμερα. Οι νεότεροι δεν γνωρίζουν πάρα πολλά από τα παλιά και απορούν οπό ταν ακούν ορισμένα γεγονότα του τότε. Εκείνη τη στιγμή έπεφτε ο ήλιος και θα γνωρίζετε ότι με τη δύση του, γίνεται υποστολή της σημαίας. Τότε το Υπουργείο Ναυτικού ήταν εκεί και η σημαία κυμάτιζε ακόμα στο κτήριο. Σήμερα είναι άλλες υπηρεσίες του Ναυτικού. Τότε πάντα κάθε πρωί, θα θυμούνται οι παλιοί, γινόταν έπαρση σημαίας και σταματούσαν τα...πάντα, όπως και στη δύση του ηλίου γινόταν υποστολή. Ήταν στιγμές ωραίες , απίθανες που ζούσαν τότε οι άνθρωποι. Το άγημα αποδόσεως τιμών στο χώρο του, και ακούμε το σαλπιγκτή να δίνει το σύνθημα για την υποστολή της σημαίας. Το άγημα παρουσιάζει όπλα. Ο αξιωματικός χαιρετά και παίζεται ο Θούριος. Ολοι οι παριστάμενοι εκεί και οι περαστικοί, οπως και εγώ σταθήκαμε σε στάση προσοχής. Αποδίδεις με αυτό τον τρόπο την τιμή στο ιερό μας σύμβολο, στη γαλανολευκή σημαία. Εκείνη τη στιγμή που ο αρμοδίος αξιωματικός χαιρετά, η ματιά του πέφτει λοξά και βλέπει κάτι παράξενο, και η ψυχή του ταράζεται, για αυτό που θα σας πώ παρακάτω. Τελειώνοντας η διαδικασία της υποστολής της σημαίας, οι διαβάτες συνεχίζουν το δρομο τους, ενώ εγώ παρέμεινα από συνήθεια λίγο ακόμα. Τότε βλέπω το νεαρό αξιωματικό να κατευθύνεται θυμωμένος πρός ένα γεροδεμένο πλανόδιο καστανά. Βλέπετε τότε η πλατεία ήταν κενή και στις γωνίες ήταν πάντα στιλβωτές (λούστροι) και καστανάδες που μας λείπουν τώρα.\nΚαι του είπε : "γιατί δεν σηκώθηκες όρθιος για να τιμήσεις τη σημαία μας. Δεν έχεις φιλότιμο κλπ ". Ο άνθρωπος έμεινε βουβός, εγώ παρακολούθησα έντρομος και φοβερά συγκλονισμένος το τι έγινε. Κατόπιν βλέπω τον καστανά που έγινε κατακόκκινος και άρχισε να τρέμει. Ήθελε να φωνάξει, αλλά βλέπω με έκπληξη ότι συγκρατείται. Σκύβοντας το κεφάλι του άρχισε να κλαίει με λυγμούς. Λίγη ώρα μετά συνέρχεται, σκουπίζει τα δάκρυα του και με πολλή δύναμη των χεριών του (αυτά ήταν γερά) στυλώνει το σώμα του δυνατά, σπρώχνει τον πάγκο του με τα κάστανα μπροστά και φωνάζει με όλη τη ψυχη του, στο νεαρό αξιωματικό δυνατά : "Πως να σηκωθώ κύριε; Της τα έδωσα της Πατρίδας και τα δύο" και σηκώνει τα μπατζάκια του παντελονιού οπού φάνηκαν δύο πόδια κομμένα πάνω απο το γόνατα. Και ξαναρχίζει να κλαίει. Ο κόσμος όπως και εγώ γύρω του κλαίει και χειροκροτεί, όμως περισσότερο απο όλους κλαίει ο νεαρός αξιωματικός. Έχουν περάσει από τότε περίπου 60 χρόνια. Ποιος ξέρει τι γίνεται. Εκείνη τη στιγμή έγινε κάτι το αλησμόνητο, φοβερή σκηνή για Όσκαρ. Ο αξιωματικός σκύβει και αγκαλιάζει και φιλά τον καστανά, και στη συνέχεια στέκεται ευθυτενής μπροστά στον ήρωα και φέρνει το δεξί του χέρι στην άκρη του γείσου του πηλίκίου του και τον χαιρετά στρατιωτικά. Του απονέμει "τας κεκανονισμένας τιμάς" που δεν μπόρεσε εκείνος τυπικά να αποδώσει στη σημαία μας, γιατι της χάρισε και τα δύο πόδια στα βορειοηπειρώτικα βουνά μας για να μπορεί να κυμματίζει σήμερα ψηλά η κυανόλευκη σημαία σε λεύτερη πατρίδα. Και οι άλλοι, οι πολλοί να μπορούν να πηγαίνουν με γρήγορο βήμα στις ειρηνικές απασχολήσεις τους, χωρίς να γνωρίζουν ότι περνούν μπροστά απο έναν ήρωα του αλβανικού μετώπου, τον Έλληνα ήρωα πολεμιστή, όποιο επάγγελμα και να χει. Άλλοι δεν μιλούν, άλλοι όμως ειρονεύονται. Γι αυτό οι νέες γενιές πρέπει να μάθουν, να διδαχθούν απο την οικογένεια και το Σχολείο για το Επος του 1940. Για το καλό της Πατρίδας μας


Πήρε 4 το Γυψοχώρι - Ποδόσφαιρο Ε.Π.Σ. Ν.Πέλλας - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nΠήρε 4 το Γυψοχώρι\nΤην απόκτηση 4 ποδοσφαιριστών ανακοίνωσε επίσημα η Ασπίς Γυψοχωρίου , πιο συγκεκριμένα απόκτησε τους Κουγιουμτσιδη Κ. από ΠΑΟΚ Γ., Ρήγα Σακη από Πενταπλάτανο, Τόσιο Σ, από Παλαίφυτο και Κοπάτση Σωτήρη από Μελίσσι


Οδηγός χιονοδρομικού για Snowbasin, χάρτης περιοχής και διαμονή για Snowbasin.\nΟδηγός για το χιονοδρομικό Snowbasin\nΑναβατήρες στο Snowbasin:\nΕπίσκεψη στο Snowbasin\nΧρήσιμες πληροφορίες για το κέντρο που θα σας βοηθήσουν να προγραμματίσετε το ταξίδι σας στο Snowbasin\nΠαροχές στο Snowbasin\nΗ έκταση στο Snowbasin περιλαμβάνει::\nΠώς είναι στο χιονοδρομικό κέντρο Snowbasin;\nΤελευταίες φωτογραφίες από το κέντρο Snowbasin Δείτε όλες τις φωτογραφίες στη σελίδα συλλογής φωτογραφιών του κέντρου Snowbasin\nΔικαιώματα φωτογραφίας: culprit\nΕξερευνήστε τον χάρτη τοποθεσίας του Snowbasin\nΔιαδραστικός χάρτης μονοπατιών και πίστας Snowbasin. Προβάλετε την πίστα και τα μονοπάτια, καθώς και τα γύρω εδάφη και ορεινά περιγράμματα για δράση στην εξοχή. Βρείτε και συγκρίνετε κοντινά θέρετρα με κλικ στους δείκτες θέρετρου.\nΠοιος είναι ο μήνας με το περισσότερο χιόνι στο κέντρο Snowbasin;\nΔεκέμβριοςΜέσος όρος: 3.2 ημέρες με χιόνι ανά εβδομάδα\nΗ πιο χιονισμένη εβδομάδα στο Snowbasin είναι η 4 εβδομάδα του Δεκέμβριος. Υπάρχουν συνήθως 3.2 χιονώδεις ημέρες κατά τη διάρκεια αυτής της εβδομάδας με 26 cm χιονόπτωσης. Δείτε τα παρακάτω γραφήματα του Ιστορικού χιονόπτωσης στο Snowbasin.\nΠώς είναι το χιόνι τώρα στο Snowbasin?\nΣύνοψη των συνθηκών χιονιού που ισχύουν αυτήν τη στιγμή στο Snowbasin. Βρείτε περισσότερες πληροφορίες στο Snowbasin σελίδα αναλυτικού δελτίου χιονόπτωσης.\nΒάθος χιονιού στο Snowbasin:: Ανανεώθηκε στις 05 December 2021\nΟ/η Chris F από United States γράφει:\nΔιάβασε 5 κριτικές για Snowbasin η υπέβαλλε τη δική σου\nΧιονοδρομικά κέντρα κοντά στο Snowbasin\nΑνακαλύψτε χιονοδρομικά κέντρα κοντά στο Snowbasin. Κάντε κλικ παρακάτω για να δείτε οδηγούς για χιονοδρομικά κέντρα.\nΤελευταία χιονόπτωση: 2 cm Wed 24 Nov\n69  km  μακριά\n70  km  μακριά


ΜΥΘΙΚΗ ΑΝΑΖΗΤΗΣΗ: Τάνταλος όπως λέμε Ελλάδα.\nΗ Ελλάδα τρώει τα παιδιά της. Μια φράση που θυμίζει μελοδραματική ταινία της δεκαετίας του ’60. Δεν θα είχα ασχοληθεί αν αυτή η φράση δεν ήταν αληθής από την μία αλλά γεμάτη ανακρίβεια από την άλλη. Και αυτό γιατί λέγοντας «Ελλάδα» έχουμε συνηθίσει να ορίζουμε τους αιρετούς των κατακτητών μας και να τους αποκαλούμε ηγέτες. Αυτό συμβαίνει στους λαούς που τελούν υπό κατοχή δηλαδή σε όλους. Και αυτό γιατί μπερδεύουμε έναν πρωθυπουργό ή έναν πρόεδρο της δημοκρατίας με έναν ηγέτη.\nΑλλά οι ηγέτες αγαπητοί μου αναγνώστες είναι κάτι σπάνιο και φυσικά αόρατο....\nΈχεις σκεφτεί ότι μια πολυεθνική μπορεί να κατέχει τον πλούτο από τρεις χώρες, και δεν αναφέρομαι στην χώρα μας αλλά στις άνω από εμάς υπερδυνάμεις; Η ίδια η μυθολογία μας, το ότι πιο πλήρες στην εξήγηση των φυσικών και κοινωνικών φαινομένων παγκόσμια, παρουσιάζει το κράτος σαν υποτελή του Δία δηλαδή της καθαρή και αναμφισβήτητης εξουσίας.\nΓιατί άραγε; Γιατί οι έλληνες, ο μοναδικοί ίσως πολιτισμένοι και ελεύθεροι άνθρωποι (οι Κέλτες δεν άφησαν πολλά στοιχεία για το πολίτευμα τους) άνθρωποι που περπάτησαν στη Ευρώπη, ήξεραν πως αυτό που ζούνε είναι μια παροδική ανάσα της ανθρωπότητας με σίγουρο τέλος την απολυταρχία.\nΤο ότι εμείς σε μια πλατωνική ψευδαίσθηση (κάτι σαν το Matrix) πιστεύουμε ότι είμαστε ελεύθεροι κλεισμένοι στο κουκούλι μας δεν έχει να κάνει παρά με το να μας περάσει η δόση της αλαζονείας που μας πότισαν την δεκαετία του ’80 και μέχρι την μεγάλη επιχείρηση με το κωδικό όνομα «οικονομική κρίση».\nΑν διαβάσεις τις λίγες αράδες που γράφτηκαν για τον Διογένη θα καταλάβεις ότι ο μεγάλος κυνικός δεν ζούσε στην Αθηναϊκή δημοκρατία αλλά σε μια παρωδία της μιας και ουσιαστικά ο χρυσός αιώνας είναι θαμμένος από τότε κάτω από τον Παρθενώνα (τα ελληνιστικά χρόνια που ακολούθησαν έδωσαν βέβαια πολλά αλλά όχι τόσα όσα θα έπρεπε για να εξυψωθεί ο ουμανιστικός πολιτισμός που έχει σαν κέντρο τη ελεύθερη και όχι την ασύδοτη σκέψη).\nΕίναι ο μοναδικός ίσως αιώνας που η παγκόσμια διανόηση τρέφεται από τις σάρκες του. Κι αυτό γιατί τα παιδιά του Ταντάλου έκαναν το δώρο τους στην ανθρωπότητα πριν φαγωθούν από την μοιρολατρία, την εξουσία και τους «ειδικούς».\nΑλλά ας πάμε στον μύθο.\nΟ βασιλιάς της Φρυγίας (ένα αρχαίο έθνος που η ιστορία, κυρίως η Αιγυπτιακή το αναφέρει με τρόμο) ήταν ο αγαπημένος γιος του Δία. Αυτήν την λεπτομέρεια αξίζει να την αναλύσουμε. Πάνω από την βασιλική εξουσία η θεϊκή εξουσία έκανε διακρίσεις και ευνοούσε συγκεκριμένους «βασιλιάδες». Έχεις σκεφτεί πόσες κυβερνήσεις στην χώρα μας είχαν την εύνοια τω βιομηχάνων, των πολυεθνικών και των τραπεζών (μια και ο νέος «θεός» ας μην γελιόμαστε είναι το χρήμα). Και όπως είναι φυσικό όταν η μικρή εξουσία δει ότι είναι ευνοούμενη τότε ξεθαρρεύει.\nΤο ίδιο κάνουν πολλοί «ηγέτες» που παριστάνουν το ποντίκι που βρυχάται. Και επειδή το ποντίκι δεν είναι λιοντάρι, η κανονική εξουσία φταρνίζεται και έχουμε παράξενες «αποκαθηλώσεις» και από πάνω όπως έγινε στο Ιράκ και από κάτω όπως έγινε στην Λιβύη (για το τελευταίο δεν βάζω το χέρι μου και στην φωτιά).\nΈτσι ο Τάνταλος για να δει αν μπορεί να ξεγελάσει τους «από πάνω» έσφαξε τον γιο του τον Πέλοπα και πήγε να τον ταΐσει στους Θεούς. Σήμερα πολλοί Πέλοπες είναι τροφή των Θεών. Όλοι έχετε έναν γνωστό άνεργο, επαγγελματία, αγρότη, τεχνίτη, μικροέμπορο στην παρέα σας που έχει γίνει «γεύμα» πολυεθνικής ή τράπεζας. Εδώ αξίζει να βγάλω το καπέλο στους Αμερικάνους, που ξέροντας ποιος στηρίζει τα δυο μεγάλα τους κόμματα, διατηρούν αυτό το κοινωνικό στρώμα ζωντανό επιτυγχάνοντας έτσι να μεταβιβάζουν τις οικονομικές τους κρίσεις στην Ευρώπη (χωρίς να το κάνουν βέβαια για την ψυχή της μάνας τους). Η ντροπή ανήκει στην μητρόπολη όταν οι αποικίες την ξεπερνάν σε νοημοσύνη.\nΟι θεοί όμως οργίστηκαν, με πρώτη την Ήρα, που εμφανίζεται στην περίπτωση σαν κυρία φιλανθρωπικού σωματείου που τα βάζει με τον ζητιάνο επειδή χτυπάει το παιδί του. Αν πάτε έξω από ένα συσσίτιο της πρόνοιας θα δείτε πως αυτό ισχύει και σήμερα για όσους ζαλίζουν τον υψηλά ιστάμενο στην ιεραρχία. Ανάστησαν τον Πέλοπα, καθώς η εξουσία θεωρεί πάντα χρήσιμο το νέο είτε είναι άνθρωπος ή ιδέα, και έστειλαν τον Πέλοπα (στην Ελλάδα αυτό έγινε πολλές φορές κατά την διάρκεια του τελευταίου αιώνα) στον Άδη. Η εξουσία δηλαδή τιμώρησε το κράτος για την κτηνωδία του.\nΠόσες φορές ένας έλληνας δεν έχει βρεθεί στην θέση του Πέλοπα;\nΠόσες φορές οι αγνές προθέσεις μας δεν έγιναν προϊόν κανιβαλισμού από «αρμόδιους»; Σαν απλός άνθρωπος μπορώ να πω με σιγουριά πολλές. Για χρόνια ότι καλό προσπαθούσαν να κάνω στον ελεύθερο χρόνο μου σκάλωνε στην γραφειοκρατία. Ακόμα υποφέρω από το φάντασμα της κι ας κατεβαίνει αργά αλλά σταθερά στον Άδη. Βλέπετε ο Τάνταλος έδειξε και την κρατική πονηριά. Όπως η εκμετάλλευση των εθελοντών για να μπαλώνει τρύπες προϋπολογισμού. Οπότε ας πούμε και για το κερασάκι στην τούρτα. Ο Τάνταλος είναι ουσιαστικά ένα είδωλο εξουσίας που έχει σαν σκοπό να κάνει τις βρομοδουλειές για την εξουσία που θέλει να κρατήσει μυστική την ταυτότητα της.\nΌπως και στον Σίσυφο περιγράφω ότι τα ελληνικά Τάρταρα δεν έχουν καμία σχέση με την κόλαση του Δάντη. Κι αυτό γιατί τα Τάρταρα είναι στον ίδιο χώρο με τα Ηλύσια πεδία δηλαδή στο Άδη (Η βασιλεία των ουρανών πάει πάντα παρέα με την βασιλεία των εμπόρων).\nΑυτό δεν συμβαίνει και στην πραγματική ζωή; Η κόλαση και ο παράδεισος μπορεί να είναι η διπλανή μας πόρτα.\nΈτσι σαν κάθε αχόρταγο δικτατορίσκο ο Τάνταλος βρήκε την αιώνια πείνα και την αιώνια δίψα. Το έβαλαν σε έναν λάκκο γεμάτο νερό που καλύπτονταν από οπωροφόρα δέντρα. Όταν πήγαινε να πει ο λάκκος στέρευε και όταν πήγαινε να φάει τα φρούτα τα κλαδιά ψήλωναν για να μην μπορεί να τα φτάσει. Όπως στέρεψαν τα δημόσια ταμεία στην χώρα μας από τους δικτατορίσκους και τους κομματικούς Στρατούς τους, σε τέτοιο σημείο που ακόμα και οι βουλευτές που προσπαθούσαν να κάνουν λειτούργημα καταπίνονταν ή συκοφαντούνταν από κακοήθεις δημοσιογραφίσκους που έγλυφαν το κοκαλάκι από το πόδι του σφαγμένου Πέλοπα.\nΟ Πέλοπας όμως είναι ζωντανός. Η ελπίδα δεν πέθανε παρά τις κατραπακιές που έφαγε τα τελευταία είκοσι χρόνια από την κακοήθεια που παγκόσμια έχει κυριαρχήσει.\nΟ άνθρωπος δεν χρειάζεται θεούς για να αναστηθεί αλλά τους συνανθρώπους του.\nΌσο για τον Τάνταλο;\nΑς απολαύσει το «Μαρτύριο» του.\nGrab This Widget Αναρτήθηκε από Έχιδνα κόμιξ στις 10:14 π.μ.


Μπορούμε να ανέβουμε κι εμείς στον Ουρανό, να ενωθούμε με το Θεό, να κερδίσουμε τη Βασιλεία των Ουρανών, δείτε τον τρόπο. - Αλέξης Φωτόπουλος\nΜπορούμε να ανέβουμε κι εμείς στον Ουρανό, να ενωθούμε με το Θεό, να κερδίσουμε τη Βασιλεία των Ουρανών, δείτε τον τρόπο.\nΜπορούμε να ανέβουμε κι εμείς στον Ουρανό, να ενωθούμε με το Θεό, να κερδίσουμε τη Βασιλεία των Ουρανών όπως μας είπε ο Κύριος.\nο Άγιος Ιωάννης Κλίμακος μας δειχνει τη Σκάλα για τον Ουρανό.\n«Μετάνοια σημαίνει ανανέωση του Βαπτίσματος και συμφωνία με το Θεό για μια νέα ζωή με έργα αρετής. Όταν απουσιάζει η ταπείνωση, όλα τα κατορθώματα μας είναι άχρηστα. Αγάπη και ταπείνωση, ιερό ζεύγος. Η μια υψώνει και η άλλη συγκρατεί όσους υψώθηκαν και δεν τους αφήνει ποτέ να πέσουν.\n»Μόλις εμφανιστεί η ταπείνωση, εξαφανίζεται η πικρία κι ο θυμός. Εκείνος που αγαπά τον Κύριο, έχει, προηγουμένως, αγαπήσει τον αδελφό του∙ το δεύτερο είναι η απόδειξη του πρώτου. Η δύναμη της αγάπης είναι η ελπίδα, διότι με αυτή περιμένουμε το μισθό της αγάπης.\n»Ανάθεσε στον Κύριο την ασθένεια της φύσεως σου αναγνωρίζοντας, πλήρως, τη δική σου αδυναμία και, τότε, θα λάβεις το χάρισμα της σωφροσύνης χωρίς να το καταλάβεις. Όσοι επιθυμούν να μάθουν το θέλημα του Θεού οφείλουν, προηγουμένως, να θανατώσουν το δικό τους. Αυτός που δεν έχει πίστη και, όμως, πράττει μερικά καλά μοιάζει με εκείνον που αντλεί νερό και το χύνει σε ένα τρυπημένο πιθάρι.\n»H κακία και το πάθος δεν υπάρχουν εκ φύσεως στον άνθρωπο, διότι ο Θεός δεν είναι δημιουργός παθών. Η πτώση στις ίδιες αμαρτίες προέρχεται από την έλλειψη μετάνοιας. Θανάτωσε την αμαρτία και θα απαλλαγείς από την οδύνη. Όπου συνέβη πτώση, εκεί κατασκήνωσε πρώτα η περηφάνεια. Η υπερηφάνεια μπορεί να αναπληρώσει όλα τα άλλα πάθη, αφού είναι το πρωταρχικό κακό και έχει τόση βλαπτικότητα, αφού και από τους ουρανούς ρίχνει αγγέλους.\n»Για όσα αμαρτήματα σωματικά ή ψυχικά κατηγορήσαμε τον πλησίον θα περιπέσουμε σε αυτά. Μην κατακρίνεις, ακόμη και αν το βλέπεις με τα ίδια σου τα μάτια, γιατί μπορεί και αυτά να εξαπατούνται. Το να κρίνει κανείς τον άλλο είναι σα να κατακρίνει τον εαυτό του και να τιμωρείται από τη γλώσσα του. Τίποτα δεν εμποδίζει την παρουσία του Αγίου Πνεύματος, του Θεού μέσα μας όσο ο θυμός.\n»Το ψεύδος είναι η εξαφάνιση της αγάπης. Μην εμπιστευτείς στη ζωή σου το πήλινο σώμα σου και μην ξεθαρρευτείς μαζί του, έως ότου συναντήσεις το Χριστό.\n»Μητέρα της πορνείας η γαστριμαργία. Ας εξετάσουμε βαθιά και θα βρούμε τα περισσότερα από τα φαγητά που φουσκώνουν και ερεθίζουν τη σάρκα. Κυριάρχησε στην κοιλιά σου, πριν αυτή κυριαρχήσει πάνω σου».\nΗ ψυχή που αγαπά το Θεό βρίσκει την ανάπαυσή της μόνο στο Θεό.\nΟ Άγιος Ισαάκ ο Σύρος μας δείχνει το δρόμο για να βρούμε την Πηγή των Πάντων, τον Κύριο.\n«Η σκέπη και η παρουσία του Θεού σκεπάζει όλους τους ανθρώπους, αλλά δε γίνεται φανερή σε όλους, παρά μόνο σε εκείνους που καθάρισαν τον εαυτό τους από την αμαρτία.\n»Όπως τα μάτια μας χρησιμεύουν για τη θέα των φυσικών πραγμάτων, έτσι και η πίστη είναι τα κρυφά μάτια της ψυχής. Δε θα καταλάβει το Θεό όποιος δεν έχει ταπείνωση.\n»Η ψυχή που αγαπά το Θεό βρίσκει μόνο την ανάπαυση της στο Θεό. Όποιος μεθύσει με την αγάπη του Θεού λησμονεί όλους τους πόνους και κάθε λύπη. Αγάπα το Θεό, για να μη σε αιχμαλωτίσει η αγάπη του κόσμου. Η αγάπη είναι ο καρπός της προσευχής.\n»Επίμενε με ησυχία και υπομονή την ανάγνωση των γραφών και θα γνωρίζεις το Θεό. Κανένα πράγμα δεν είναι τόσο ισχυρό, ώστε να αποβάλλει από την ψυχή του ανθρώπου τις αμαρτίες, όσο η μελέτη της Αγίας Γραφής. Οι εντολές του Θεού είναι τιμιότερες από όλες τις γραφές του κόσμου. Όποιος τις βρίσκει, βρίσκει το Θεό.\n»Ο περίπατος ωφελεί το σώμα, ενώ η νηστεία και την ψυχή και το σώμα. Η νηστεία είναι ο υπερασπιστής και φύλακας κάθε αρετής, μητέρα της προσευχής, της σωφροσύνης, διδάσκαλος της ησυχίας και οδηγός όλων των καλών έργων. Σε κοιλιά που πεινάει, ποτέ δεν έρχονται αισχροί λογισμοί. Όταν το σώμα εξασθενεί με τη νηστεία και την ταπείνωση της ταλαιπωρίας, η ψυχή δυναμώνει με την προσευχή.\n»Η μετάνοια είναι η υψηλότερη από όλες τις αρετές. Μετά τη Χάρη του Αγίου Βαπτίσματος, δόθηκε από το Θεό η Χάρη της μετάνοιας που είναι μια δεύτερη αναγέννηση. Γεννιέται στην καρδιά του ανθρώπου με την πίστη και την προσευχή. Αγάπησε το Θεό και ευχαρίστησέ τον, όχι για τα μελλοντικά αγαθά, αλλά για όσα λάβαμε.\n»Μη φοβάσαι το θάνατο, διότι ο Θεός ετοίμασε τα μέλλοντα αγαθά, για να σε κάνει ανώτερο από το θάνατο. Στη Βασιλεία των Ουρανών καθένας μας ζει ανάλογα με τη Χάρη που έλαβε σε αυτή τη ζωή. Ευφραίνεται εσωτερικά μη βλέποντας τα μέτρα της χαράς που απολαμβάνουν οι άλλοι.\n»Δεν υποτάσσεται ο νους στο Θεό, εάν, προηγουμένως, δεν υποταχθεί το σώμα στο νου. Το να γνωρίζει κάποιος τον εαυτό του είναι η τέλεια γνώση των πραγμάτων. Τίμησε τον πλησίον σου περισσότερο από την αξία του, επαίνεσέ τον για εκείνα που δεν έχει και, έτσι, θα θεραπεύσεις τα ελαττώματα σου».\nΕίμαστε κατ’ εικόνα και κατ’ ομοίωση με τον Πατέρα μας, το κατ’ ομοίωση το χάσαμε αναπτύσσοντας το «εγώ» μας, ο Κύριο ήλθε να μας το επαναφέρει.\n«Άνθρωπε, μάθε ότι είσαι η εικόνα και ομοίωση του Θεού και ότι έχεις ψυχή αθάνατη, η οποία έχει προορισθεί κατά χάρη να ζήσει αιώνια. Ο άνθρωπος ως λογικό ον έχει προορισμό να φθάσει να γίνει όμοιο με το Θεό, σύμφωνα με την εικόνα του οποίου έχει πλαστεί. Ο άνθρωπος πήρε εξουσία από το Θεό να είναι μικρός θεός στη γη και αντίγραφο της εικόνας του Θεού. Τη γνώση αυτή την αφαίρεσε η αμαρτία και η απομάκρυνση από το Θεό» (Άγιος Νεκτάριος).\nΟ Γέροντας Σωφρόνιος Ζαχάρωφ μάς λέει γιατί χάσαμε το κατ’ ομοίωση με τον Θεό και πως θα το ξαναβρούμε με τη βοήθεια του Κυρίου:\n«Δημιουργηθήκαμε από το Θεό εκ του μηδενός, κατ’ εικόνα και καθ’ ομοίωση μαζί Του.\nΗ «εικόνα» του Θεού σε μας ζει ήδη από τη γέννησή μας. Τι σημαίνει όμως «καθ’ ομοίωση»; Το «καθ’ ομοίωση» είναι ο δικός μας στόχος. Ο άνθρωπος δημιουργήθηκε από τον Θεό για να ζει ενωμένος μαζί Του. Πως ζει στον κόσμο η εκπληρωμένη εικόνα του Θεού; Πως αντιδρά αυτή η κατ’ εικόνα της Υπόστασης του σαρκωθέντος Υιού του Θεού υπόσταση; Που διαμένει ο νους του ανθρώπου αυτού ημέρα και νύχτα, ενώ κάνει ο,τιδήποτε;\n»Καθώς γινόμαστε όμοιοι με το Θεό μέχρι ταυτότητας, δεχόμαστε την αιώνια ζωή εν Αυτώ. Η αιώνια εν τω Θεώ ζωή είναι ο Ίδιος ο Θεός. Η ζωή του γίνεται ζωή μας.\nΟ Κύριος όμως λέει «Θέλω εκεί που είμαι Εγώ, να είναι και ο διάκονός Μου».\n»Δημιουργηθήκαμε από το Θεό εκ του μηδενός, με τρόπο που είμαστε ουσιαστικά, η εικόνα του Απόλυτου και η ομοίωση Tου, και αν αυτή η Αποκάλυψη είναι σωστή, τότε η απουσία φροντίδας για τη σωτηρία, δείχνει τον θάνατο του συγκεκριμένου προσώπου. Είμαστε δημιουργημένοι κατ’ εικόνα και καθ’ ομοίωση του Αιωνίου Θεού, του Απόλυτου Είναι. Ο Θεός που μας δημιούργησε κατ’ εικόνα Του, με σκοπό την πλήρη εξομοίωση μαζί Του, θα μας δώσει την εξομοίωση αυτή (εάν εμείς τηρήσουμε τις εντολές Του).\n»Με την πτώση του Αδάμ χάσαμε την αληθινή ιδέα της Βασιλείας της Αγάπης του Πατέρα.\nΓια να αναγεννήσουμε τη φύση μας, την ομοίωσή μας με τον Θεό, πρέπει να κυριαρχεί στη ζωή μας η αρχή της διακονίας. Η διακονία των άλλων έχει μια σωτηριώδη δύναμη.\n»Αν μετά την πτώση η φύση μας έχει τάσεις αντίθετες προς την αγάπη του Θεού Πατέρα και του Χριστού, πρέπει να αρνηθούμε το φυσικό μας θέλημα στην πτωτική του κατάσταση.\nΑν παραμένουμε προσκολλημένοι στο ίδιον θέλημα και στις εμπαθείς επιθυμίες, τότε, το θέλημα μας ορθώνεται σαν ένα τείχος χάλκινο ανάμεσα σε εμάς και τον Θεό.\n»Ο Χριστός είπε: «καγώ εάν υψωθώ εκ της γης, πάντας ελκύσω προς εμαυτόν». Για μας είναι καθαρό ότι ο Χριστός είναι αληθινά ο Υιός του Θεού. Ο προαιώνιος Υιός του Πατέρα, ο Οποίος ήλθε στον κόσμο να μας μιλήσει για τα ουράνια μυστήρια. Έτσι εμείς ακόμη και όταν δεν καταλαβαίνουμε κάτι, ακολουθούμε τον Χριστό, χωρίς να Τον καταλαβαίνουμε. Πρέπει να έχουμε πάντοτε υπόψη μας ότι είμαστε πάντοτε ατελείς σε κάτι και ταιριάζει να ζητούμε συγχώρηση – πάντοτε να ζητάτε συγχώρηση για όλα. Σκοπός μας είναι η απόκτηση της Θείας αιωνιότητας, την οποία θα πετύχουμε με ταπείνωση και την συνεχή μετάνοια.\n»Από τον Αδάμ κληρονομούμε τη συνέπεια της αμαρτίας του, τον θάνατο, έτσι και από τους νέους ανθρώπους, τους αναγεννημένους εν Χριστώ, κληρονομούμε την αιώνια ζωή. Κύριε δώσε στους δούλους σου το Πνεύμα σου το Άγιο, για να θάλπει τις ψυχές μας με την αγάπη σου και να οδηγεί σε όλη την αλήθεια και σε κάθε αγαθό.\n»Να προσεύχεσθε στον Θεό να σας δώσει τη Χάρη να καταλαβαίνετε, να προσεύχεσθε στους Αγίους, να σας δοθεί η δυνατότητα να εννοήσετε το ουσιώδες από όλα όσα έγραψαν.\nΩς συνέπεια της πτώσης, η ανθρώπινη φύση στις εκδηλώσεις της, να είναι αντίθετη προς αυτό που ο Ουράνιος Πατέρας μας, περιμένει από μας.\n»Για να γίνουμε σκεύη του Πνεύματος του Αγίου, να πετύχουμε το κατ’ ομοίωση με τον Πατέρα, οφείλουμε να απαρνηθούμε το ίδιον θέλημα. Το θέλημα μας είναι σαν ένα αδιαπέραστο χάλκινο τείχος, ανάμεσα σε εμάς και τον Θεό.\n»Η τελειότητα είναι η κατάσταση της τέλειας ομοίωσης με τον Χριστό. Η λογική μας, που φαινόταν τέλεια, δεν θα είναι στην πραγματικότητα παρά αντανάκλαση της αρρωστημένης θέλησής μας, όπου ο Θεός δεν θα είναι μαζί μας. Αν είμαστε με τον Χριστό, θα καταφέρουμε να νικήσουμε τα πάντα.\n»Η σοφία αυτού του κόσμου δεν μπορεί να σώσει τον κόσμο. Η θλίψη της ανθρωπότητας είναι χωρίς διέξοδο. Έτσι, μπορείτε και οφείλετε να βρείτε μέσα σας τη σοφία, το θάρρος να μη συγκρούεσθε με τις ιδέες του κόσμου αυτού, αλλά να ακολουθείτε τον Χριστό.\nΗ ένωση με το Χριστό μας δίνει το καθ’ ομοίωση με τον Πατέρα μας κάνει κατά Χάρη θεούς.\nΟ Άγιος Πορφύριος, ο θεόπνευστος αυτός Άγιος, ο οποίος μας διδάσκει τον μοναδικό μας προορισμό στη γη.\n«Ο σκοπός μας, ο προορισμός είναι να γίνουμε θεοί κατά χάριν, να ομοιωθούμε με τον Θεό τον Τριαδικό, να γίνουμε «ένα» με Εκείνον και μεταξύ μας, ο απώτερος σκοπός μας είναι το «ίνα ώσι εν», είναι η αγάπη, είναι ο ενθουσιασμός, η λαχτάρα του θείου. Όλα αυτά είναι μέσα μας, η απόκτηση τους είναι η απαίτηση της ψυχής μας.\n»Η κυριότερη, όμως, προϋπόθεση, για να αντιληφθεί και να διακρίνει ο άνθρωπος την Αλήθεια είναι η ταπείνωση. Ο εγωισμός σκοτίζει το νου του ανθρώπου, τον μπερδεύει, τον οδηγεί στην πλάνη. Είναι σπουδαίο να κατανοήσει ο άνθρωπος την Αλήθεια, αν μπορείς να καταλάβεις την Αλήθεια, τότε είσαι στον ήλιο, στο φως, βλέπεις όλα τα μεγαλεία, αλλιώς είσαι σε μια σπηλιά σκοτεινή. Φως και σκοτάδι. Πιο είναι το πιο καλό; Να είσαι πράος, ταπεινός, ήσυχος ή να είσαι νευρικός, στενόχωρος, να διαπληκτίζεσαι με τους πάντες; Ασφαλώς το ανώτερο, η αγάπη».\n»Όσοι αρνούνται αυτήν την Αλήθεια είναι άρρωστοι ψυχικά. Είναι άρρωστα παιδιά, που, επειδή τους έλειψαν οι γονείς ή χώρισαν ή μάλωσαν έγιναν απροσάρμοστα. Μόνο με το φως του Χριστού γίνεται το ξεμπέρδεμα. Την πρώτη κίνηση την κάνει ο Χριστός, μετά εμείς οι άνθρωποι αποδεχόμαστε το φως με την αγαθή μας προαίρεση, που την εκφράζουμε με την αγάπη μας απέναντί Του, με την προσευχή, με τη συμμετοχή στη ζωή της Εκκλησίας και τα Μυστήρια».\n»Πολλές φορές, ούτε ο κόπος ούτε οι μετάνοιες ούτε οι σταυροί προσελκύουν την Χάρη. Το σημαντικό είναι να φεύγεις από τον τύπο και να πηγαίνεις στην ουσία. Ό,τι γίνεται, να γίνεται από αγάπη.\n»Η αγάπη ελκύει την Χάρη του Θεού. Όταν έλθει η Χάρη, έρχονται τα χαρίσματα του Αγίου Πνεύματος. «Ο δε καρπός του Πνεύματος εστίν αγάπη, χαρά, ειρήνη, μακροθυμία, χρηστότης, αγαθοσύνη, πίστις, πραότης, εγκράτεια». Αυτά είναι που πρέπει να έχει μια υγιής ψυχή εν Χριστώ. Ο άνθρωπος με τον Χριστό γίνεται χαριτωμένος και ζει έτσι πάνω απ’ το κακό. Το κακό γι’ αυτόν δεν υπάρχει. Δηλαδή, εφόσον έχει το φως δεν μπορεί να έχει σκοτάδι. Ούτε μπορεί να τον καταβάλει το σκοτάδι, διότι έχει το φως».\nΕδώ είναι το μεγάλο μυστικό, το βλέπω κάθε μέρα, όταν αφαιρέσουμε τα αρνητικά συναισθήματα και ανοίξουν τα κέντρα σας και γεμίσετε φως, παύετε να φοβάστε, παύετε να θυμώνετε, αρχίζετε να αγαπάτε, ζείτε μέσα στο φως, στην αγάπη.\nΣυνεχίζουμε με τα λόγια του Αγίου Πορφυρίου:\n»Μέσω της αγάπης προς τον αδελφό μας θα κατορθώσουμε να αγαπήσουμε το Θεό. Η Θεία Χάρη έρχεται μέσω του αδελφού. Όταν βρεις το Χριστό, έχεις τα πάντα, δε θέλεις τίποτε άλλο. Όπου υπάρχει η αγάπη του Χριστού, εξαφανίζεται η μοναξιά, είσαι ειρηνικός, χαρούμενος, γεμάτος, ούτε μελαγχολία, ούτε αρρώστια, ούτε άγχος, ζεις στα άστρα, στο άπειρο, στον ουρανό με τους αγγέλους, με τους αγίους, στη γη με τους ανθρώπους, με τα φυτά, με τα ζώα, με όλους, με όλα. Όταν έρθει ο Χριστός στην καρδιά, η ζωή αλλάζει, τα πάθη εξαφανίζονται. Ο Χριστός είναι το παν.\n»Εδώ στη γη έχεις ένα εμπόδιο, γι’ αυτό χρειάζεται η πίστη. Αυτό το εμπόδιο είναι το σώμα, ενώ μετά το θάνατο η πίστη καταργείται και βλέπεις το Χριστό όπως βλέπεις τον ήλιο. Όταν, όμως, δε ζεις με το Χριστό, ζεις μες στη μελαγχολία, στη θλίψη, στο άγχος, στη στενοχώρια, δε ζεις σωστά, παρουσιάζονται ανωμαλίες στον οργανισμό, επηρεάζεται το σώμα, οι ενδοκρινείς αδένες, το συκώτι, η χολή, το πάγκρεας, το στομάχι. Το μεγάλο φάρμακο είναι να επιδοθεί κανείς στη λατρεία του Χριστού και, τότε, όλα θεραπεύονται, όλα λειτουργούν κανονικά. Η αγάπη του Θεού όλα τα μεταβάλλει, τα μεταποιεί, τα αγιάζει, τα διορθώνει, τα αλλάζει, τα μεταστοιχειώνει».\nΟ Άγιος Νικόδημος ο Αγιορείτης μάς λέει με το δικό του τρόπο πως θα ενωθούμε με το Θεό: «Δεν μπορεί να μας συμφιλιώσει καμία άλλη αρετή με το Θεό παρά μόνο η μετάνοια. Την απομάκρυνση από την αμαρτία θα μας τη δώσει η συνεχής επικοινωνία με το Θεό, η συχνή Εξομολόγηση και η συνεχής μετάληψη των Θείων Μυστηρίων. Δοξολόγησε χίλιες φορές το Άγιο όνομα του Θεού, τήρησε τις άγιες εντολές Του, ευχαρίστησε Τον από τα βάθη της καρδιάς σου. Η συνείδηση είναι ο φυσικός νόμος που έδωσε ο Θεός στις καρδιές των ανθρώπων, για να τους οδηγεί πάντοτε σα λυχνάρι σε όλα τα καλά ».\nΟ Άγιος Ιωάννης ο Χρυσόστομος μάς λέει πως θα κερδίσουμε την Βασιλεία των Ουρανών:\n«Η πίστη είναι η αρχή της σωτηρίας μας. Κανένας δε βρίσκει τη σωτηρία του, αν δε βοηθήσει να τη βρουν οι άλλοι. Τα πάντα να τα κάνεις στο όνομα του Κυρίου και όλα θα σου πάνε καλά. Όπου τεθεί το όνομα αυτό όλα πάνε ευνοϊκά.\n»Η νηστεία δυναμώνει την ψυχή, αλλά ανώτερο από κάθε νηστεία είναι να αποφεύγουμε κάθε κακία. Ο Θεός είναι Θεός της αγάπης και της ειρήνης, και με αυτά χαίρεται. Η σωφροσύνη και άπειρα αγαθά γεννιούνται από την αγάπη. Αυτός που δεν αγαπά τον πλησίον του και να μαρτυρήσει και όλη την περιουσία του να δώσει στους φτωχούς δε θα κατορθώσει τίποτα. Όποιον τον αγαπούν οι άνθρωποι, τον αγαπά και ο Θεός. Όποιον τον μισούν οι άνθρωποι τον μισεί και ο Θεός (εδω ο Άγιος εννοεί οτι ότι κάνουμε στους συνανθρωπους αυτό λαμβάνουμε από αυτούς, αν τους μισουμε θα μας μισούν κι αυτοί, αλλά και ο Θεός, διότι όπως μας είπε ο Κύριος στο πρόσωπο κάθε άνθρώπου ειναι Αυτός).\n»Η αρετή είναι σύμφωνη με τη φύση, ενώ η κακία είναι παρά φύσει. Τίποτα δεν υπάρχει πιο δυνατό από την αρετή και τίποτα ευτελέστερο από την κακία»\nPrevPreviousΌταν αγαπάμε τον εαυτό μας έχουμε τα πάντα, αγαπάμε και μας αγαπούν. Πώς, όμως, αγαπάμε τον εαυτό μας;\nNextΗ νηστεία, η μετάνοια, η εξομολογηση, η συγχώρηση και η προσευχή μας καθαρίζουν από τα πάντα, μας συνδέουν με τον Κύριο κι έχουμε τα πάνταNext


Ο απολογισμός του γυναικείου πρωταθλήματος μετά από τέσσερις αγώνες\nΟ απολογισμός του γυναικείου πρωταθλήματος μετά από τέσσερις αγώνες από Πολίτης Sports article http://politis.com.cy/article/o-apologismos-tou-ginekiou-protathlimatos-meta-apo-tesseris-agones Πρώτη νίκη για την Champions Ύψωνα. Στον εκτός έδρας αγώνα με τον Απόλλων Λυμπιών, επικράτησε με 3-0. Ladies και Barcelona οδηγούν την κούρσα... 04.12.2017 17:40\nΠρώτη νίκη για την Champions Ύψωνα. Στον εκτός έδρας αγώνα με τον Απόλλων Λυμπιών, επικράτησε με 3-0. Ladies και Barcelona οδηγούν την κούρσα...\nΟι δύο ομάδες προχώρησαν νικηφόρα, όπως επίσης και η Αθλητική Ένωση Αμμοχώστου που βρίσκεται στους εννέα βαθμούς.\nΗ Λευκοθέα Λατσιών που παραμένει αήττητη, πανηγύρισε τη δεύτερη συνεχόμενη νίκη της και έφτασε στους οκτώ βαθμούς.\nΠρώτη νίκη για την Ακαδημία Champions Ύψωνα. Στον εκτός έδρας αγώνα της με τον Απόλλων Λυμπιών, επικράτησε με 3-0 και πανηγύρισε την πρώτη της φετινή νίκη και την δεύτερη στην ιστορία της από την εποχή που συμμετέχει στο Πρωτάθλημα Γυναικών.\nΗ ομάδα έλαβε μέρος για πρώτη φορά στο πρωτάθλημα την περίοδο 2014 – 2015 και στις 30 Νοεμβρίου νίκησε για πρώτη φορά με σκορ 2-1 την Δάφνη Τρούλλων.\nΤην περίοδο 2015 -2016 η ομάδα δεν σημείωσε νίκη και το 2016 – 2017 πήρε έξι βαθμούς λόγω της αποχώρησης της Δάφνης Τρούλλων και τον μηδενισμό της σε όλους τους αγώνες του Πρωταθλήματος.\nΟΜΟΝΟΙΑ ΛΕΥΚΩΣΙΑΣ 11:00 ΑΠΟΛΛΩΝ ΛΥΜΠΙΩΝ\nAPOLLON LADIES 11:00 ΛΕΥΚΟΘΕΑ ΛΑΤΣΙΩΝ\nΑ.Ε. ΑΜΜΟΧΩΣΤΟΥ 11:00 ΧΡΥΣΟΜΗΛΙΑ ΑΓ. ΑΜΒΡΟΣΙΟΥ\nΠΑΦΙΑ 11:00 Ε. Ν. ΘΟΙ ΛΑΚΑΤΑΜΙΑΣ\nCHAMPIONS ΥΨΩΝΑ 11:00 ΣΩΜΑΤΕΙΟ BARCELONA FA\n1 APOLLON LADIES 4 3 1 0 35 1 10\n2 ΣΩΜΑΤΕΙΟ BARCELONA FA 4 3 1 0 20 1 10\n3 Α.Ε. ΑΜΜΟΧΩΣΤΟΥ 4 3 0 1 31 2 9\n4 ΛΕΥΚΟΘΕΑ ΛΑΤΣΙΩΝ 4 2 2 0 13 4 8\n5 ΠΑΦΙΑ 4 2 0 2 8 21 6\n6 ΟΜΟΝΟΙΑ ΛΕΥΚΩΣΙΑΣ 4 1 1 2 3 13 4\n7 ΧΡΥΣΟΜΗΛΙΑ ΑΓ ΑΜΒΡΟΣΙΟΥ ΚΕΡΥΝΕΙΑΣ 4 1 1 2 7 11 4\n8 ΑΚΑΔΗΜΙΑ ΠΟΔΟΣΦΑΙΡΟΥ CHAMPIONS ΥΨΩΝΑ ΛΕΜΕΣΟΥ 4 1 0 3 3 34 3\n9 Ε. Ν. ΘΟΙ ΛΑΚΑΤΑΜΙΑΣ 4 0 2 2 2 16 2\n10 ΑΠΟΛΛΩΝ ΛΥΜΠΙΩΝ 4 0 0 4 1 20 0


Ο δεκάλογος των play off και των play out! | Lamia Sports\nΑπό τα κλεψίματα και τις επεμβάσεις της Λαμίας… στα λάθη και τις τελικές της Ξάνθης!(pic)\nΌσα δεν είδαμε από το ΠΑΣ Λαμία – Ξάνθη!(vid)\nΑποχαιρέτησε τον Μόσχο η ΑΕ Καλυβίων!\nΤο πρόβλημα της Λαμίας… η «ακίνδυνη» πίεση της Ξάνθης!\nΜε τρία θέματα το Διοικητικό Συμβούλιο του Όμβρου Ομβριακής!(pic)\nslgr Panorama: Κυκλοφόρησε το 6ο τεύχος του ηλεκτρονικού Λευκώματος της Super League!\nΗ απάντηση του Βόλου στον Κούγια!\nΑρχική>Ποδόσφαιρο>Νέα από Ελλάδα>Ο δεκάλογος των play off και των play out!\nΗ προσμονή τελείωσε και από σήμερα 6 Ιουνίου η Super League επιστρέφει στη δράση, καθώς σε «Κλεάνθης Βικελίδης» και Νέα Σμύρνη θα αρχίσουν τα play off και τα play out αντίστοιχα.\nLamiaSports Team Ιούνιος 6, 2020\nΜετά από αναμονή περίπου 100 ημερών λόγω της πανδημίας του κορονοϊού καλούμαστε να επανέλθουμε στην καθημερινότητά μας και το Gazzetta-Weekend σας παρουσιάζει όσα πρέπει να γνωρίζετε για τα δύο μίνι πρωταθλήματα που θα μας κρατήσουν συντροφιά τις επόμενες ημέρες.\n1) Ποιος είναι ο τρόπος διεξαγωγής των play off και των play out;\nΤα δύο μίνι πρωταθλήματα έχουν διαφορετική φόρμουλα διεξαγωγής. Στα play off οι ομάδες θα δώσουν 10 ματς, καθώς θα αναμετρηθούν μεταξύ τους εντός και εκτός έδρας. Στα play out όμως οι αναμετρήσεις είναι μονές και συνολικά θα διεξαχθούν 7 αγωνιστικές. Το «μπόνους» για τον 7ο, 8ο, 9ο και 10ο της κανονικής διάρκειας (Ατρόμητος, ΑΕΛ, Αστέρας Τρίπολης, Λαμία αντίστοιχα), είναι πως θα δώσουν 4 εντός έδρας παιχνίδια και 3 εκτός, σε αντίθεση με τον 11ο, 12ο, 13ο και 14ο (Βόλος, Ξάνθη, Παναιτωλικός, Πανιώνιος αντίστοιχα) που θα κληθούν να αγωνιστούν 4 φορές εκτός έδρας και 3 εντός. Στην κλήρωση που πραγματοποιήθηκε δεν υπήρξε κλειδάριθμος και ήταν εντελώς τυχαία.\n2) Με πόσους βαθμούς ξεκινούν οι ομάδες;\nΟι ομάδες θα μπουν στη διαδικασία των play off και των play out «κουβαλώντας» τους βαθμούς που συνέλεξαν στην κανονική διάρκεια.\n3) Θα υπάρχουν θεατές;\nΗ Σούπερ Λιγκ έκανε πρόσφατα αποδεκτή την πρόταση του ΟΦΗ, ώστε στις αναμετρήσεις να επιτρέπεται η είσοδος σε συγκεκριμένο αριθμό φιλάθλων, που θα αντιστοιχούν στο 20% της συνολικής χωρητικότητας κάθε γηπέδου. Το σχετικό αίτημα έχει ήδη αποσταλεί στην πολιτεία, που θα αποφανθεί σχετικά. Πάντως τα πρώτα ματς θα διεξαχθούν σίγουρα κεκλεισμένων των θυρών και συνολικά σε κάθε γήπεδο θα επιτρέπεται να βρίσκονται το πολύ 300 άτομα, συμπεριλαμβανομένων και των αποστολών.\n4) Θα έχουμε VAR;\nΤο VAR μπήκε στη ζωή μας στην αρχή της σεζόν και συνεχίζει κανονικά στα play off και τα play out. Η μόνη διαφοροποίηση, σε σχέση με την κανονική διάρκεια, είναι πως τουλάχιστον στα πρώτα ματς και ανεξάρτητα αν είναι ντέρμπι ή όχι, οι διαιτητές θα είναι Ελληνες. Στο μέλλον και ανάλογα με το άνοιγμα των πτήσεων, ενδέχεται να διευθύνουν ξανά ξένες σφυρίχτρες. Μάλιστα στα play off εξαγγέλθηκε πως θα χρησιμοποιηθεί και η γραμμή του οφ σάιντ.\n6) Ποιο είναι το διακύβευμα των αναμετρήσεων;\nΣτην προκειμένη περίπτωση θα απαντήσουμε με τα δεδομένα που ισχύουν και όχι με οτιδήποτε προκύψει στο μέλλον. Στα play off θα κριθεί ο πρωταθλητής και το δεύτερο εισιτήριο του Champions League, καθώς ΑΕΚ, Αρης, Ολυμπιακός, ΟΦΗ και ΠΑΟΚ έχουν εξασφαλίσει την ευρωπαϊκή τους έξοδό. Εκκρεμεί το ποια ομάδα θα συμμετάσχει σε κάθε διοργάνωση (Champions League ή Europa League) και σε ποιον γύρο. Στα play out και μετά την ολοκλήρωσή τους, ο τελευταίος θα υποβιβαστεί απευθείας στην SL2 και ο 13ος θα δώσει 2ο αγώνα μπαράζ με τον 2ο της από κάτω κατηγορίας Επαναλαμβάνουμε, πάντα λαμβάνοντας υπ’ όψιν τα σημερινά δεδομένα.\n7) Τι θα συμβεί αν υπάρξει κρούσμα σε κάποια ομάδα;\nΠρόκειται για ένα ζήτημα που απασχόλησε αρκετά τους αρμόδιους φορείς, αφού την απάντηση καλούνταν να δώσουν οι αρχές της κυβέρνησης και όχι η λίγκα. Τελικά αποφασίστηκε πως αν κάποιο μέλος ομάδας βρεθεί θετικός στον κορονοϊό τότε θα τοποθετηθεί σε κατ’ οίκον καραντίνα και τα υπόλοιπα μέλη της σε απομόνωση πέντε ημερών, σε χώρο που θα είναι προκαθορισμένος. Μπορεί να είναι κάποιο ξενοδοχείο, ξενώνες ή οτιδήποτε παρεμφερές, αλλά θα πρέπει να είναι απομονωμένος και κανένας δεν θα δύναται να εξέλθει ή να εισέλθει σε αυτόν.\nΣτο διάστημα της «απομόνωσης» θα γίνουν σε παίκτες, προπονητές, συνοδούς κτλ συνολικά δυο τεστ για τον κορονοϊό όπως και τεστ αντισωμάτων, την 3η και 5η ημέρα της καραντίνας. Εφόσον είναι αρνητικά θα επιστρέψουν στην καθημερινότητά τους και στις ομαδικές προπονήσεις, ενώ εξυπακούεται πως στο διάστημα των πέντε ημερών θα αναβληθούν όλα τα παιχνίδια της ομάδας και θα οριστούν εκ νέου σε νέα ημερομηνία.\n8) Υπάρχουν αλλαγές στον τρόπο διεξαγωγής των αγώνων;\nΕλέω κορονοϊού και για να μειωθεί ο παράγοντας επιβάρυνση των παικτών, αποφασίστηκε να επιτρέπονται σε κάθε παιχνίδι 5 αλλαγές από κάθε ομάδα και για αυτό στον πάγκο θα βρίσκονται 9 και όχι 7 αναπληρωματικοί ποδοσφαιριστές. Ομως οι 5 αλλαγές θα μπορούν να διεξαχθούν μόνο σε 3 διαφορετικά χρονικά σημεία του ματς, όχι σε ισάριθμα! Παράλληλα θα γίνονται, όποτε κριθεί αναγκαίο, διαλείμματα για να δροσίζονται οι παίκτες, αφού ας μην ξεχνάμε πως αρκετές αναμετρήσεις θα διεξαχθούν σε ακραίες καιρικές συνθήκες (πολύ ζέστη και υγρασία). Την ίδια στιγμή στο πλαίσιο προφύλαξης θα υπάρχουν περιορισμοί, όπως π.χ. η μη ταυτόχρονη έξοδο και είσοδο στα αποδυτήρια και των 22 παικτών, οι μη εναγκαλισμοί σε πανηγυρισμούς και χρήση μάσκας/γαντιών σε όσους βρίσκονται στον αγωνιστικό χώρο και τις εξέδρες.\n9) Πότε θα ολοκληρωθούν οι αγώνες;\nΕλέω κορονοϊού πάμε βήμα βήμα, αφού αν υπάρξει κρούσμα σε μία ομάδα θα πρέπει να αναβληθούν μία ή δύο αναμετρήσεις της. Το «καλό» σενάριο είναι όλα να έχουν τελειώσει στις 19 Ιουλίου, όμως δεν μπορεί να υπάρξει ασφαλής προγραμματισμός. Για αυτό άλλωστε έχουν ανακοινωθεί οι ημερομηνίες μόνο για τις τρεις πρώτες αγωνιστικές. Παράλληλα στα play out παρότι αρχικά υπήρχε πρόθεση να μην διεξαχθεί εμβόλιμη αγωνιστική εσχάτως «συζητιέται», ενώ στα play off η σκέψη που υπάρχει είναι να υπάρξουν 2 ή 3. Πάντως όλα βρίσκονται σε θεωρητικό επίπεδο, ενώ εφόσον δεν υπάρξει κάποιο απρόοπτο, τα play out ίσως τελειώσουν πιο πριν.\n10) Ποιοι δεν έχουν δικαίωμα συμμετοχής στην πρεμιέρα των play off και των play out;\nΤην τελευταία αγωνιστική της κανονικής διάρκειας «μηδένισαν» όλες οι κάρτες και για αυτό εάν π.χ. «κιτρινιστεί» ένας παίκτης που μέχρι πρότινος είχε τρεις κίτρινες δεν θα κληθεί να απουσιάσει σε ένα από τα τέσσερα επόμενα ματς, αλλά θα υπολογίζεται πως έχει μόνο μία. Ωστόσο από την πρεμιέρα θα απουσιάσουν όσοι ποδοσφαιριστές έφτασαν στο όριο καρτών την 30η αγωνιστική (4,7,10 κτλ), όπως και εκείνοι που αποβλήθηκαν.\nΑρης – ΟΦΗ (21:30)\nΠαναθηναϊκός – ΠΑΟΚ (21:30)\nΟΦΗ – ΑΕΚ (19:30)\nΟλυμπιακός – Αρης (21:30)\nΑΕΚ – Αρης (21:30)\nΟλυμπιακός – Παναθηναϊκός (21:30)\nΟΦΗ – Αρης\nΤΟ ΠΡΟΓΡΑΜΜΑ ΤΩΝ PLAY OUT\nΠανιώνιος – Βόλος (19:15)\nΑΕΛ – Αστέρας Τρίπολης (19:15)\nΛαμία – Παναιτωλικός (20:00)\nΕκκρεμεί το Ξάνθη – Ατρόμητος\nΒόλος – Ξάνθη\nΑστέρας Τρίπολης – Πανιώνιος (19:30)\nΠαναιτωλικός – ΑΕΛ (20:00)\nΑστέρας Τρίπολης – Ατρόμητος (19:15)\nΞάνθη – Παναιτωλικός (19:30)\nΑΕΛ – Βόλος (19:30)\nΛαμία – Πανιώνιος (20:00)\nΕκλογές, συνέλευση και κατασκευή χλοοτάπητα στον Αετό Μενδενίτσας!\n“Εφοπλιστής παίρνει τον ΝΠΣ Βόλο και τον στέλνει… Θεσσαλονίκη!”\nΗ επιστροφή… μία ημέρα πριν τα γενέθλια! Χρόνια πολλά Μάρκ!(vid+pics)\nΠροσφυγή Βέλεθ στη FIFA!\nΑπορρίφθηκε το αίτημα του Ολυμπιακού – Έγγραφη ενημέρωση από το CAS\nΗ απάντηση του Κούγια σε Παπαϊωάννου και Μπέο!\nΣυλλυπητήρια ανακοίνωση από τον ΑΠΟ Αταλάντης!\nΕξώδικο από Καραγκούνη!\nΣτον πάγκο της Θύελλας Μεγ. Βρύσης ο Ηλίας Μπαγινέτας!(pics)\n«Κοντά στον Πέτροβιτς ο Ολυμπιακός»\n«Βόμβες» Παπαϊωάννου “Να εξεταστούν ομάδες για πολυιδιοκτησία / Ζητάω Εισαγγελέα στο ματς Λαμία-Λάρισα – “…φοβάμαι να πάω στο γήπεδο μην με τοπιάσει ο “αντρούκλαρας”!\nΚλήθηκαν σε απολογία Κούγιας και Ζαμάνης!\nΑπό τα κλεψίματα και τις επεμβάσεις της Λαμίας... στα λάθη και τις τελικές της Ξάνθης!(pic) https://t.co/m35CD1ZWSI\nΜαυρωτάς: «Στη Σερβία επέτρεψαν τους φιλάθλους και ξανακύλησαν» https://t.co/dKeOLsEMnu


Νέο κύμα κακοκαιρίας από Τρίτη με χιόνια και βουτιά του υδραργύρου | LarisaNew\nΣυνωστισμός στην Κάρλα…\nΛάρισα: Δεσμεύθηκαν να αποκαταστήσουν τις φθορές\nΛάρισα: Στις ξαπλώστρες λιάζεται …η γραφειοκρατία!\nΤροχαίο ατύχημα στη Λάρισα – Στο νοσοκομείο μια γυναίκα (ΦΩΤΟ)\nΕΓΚΛΕΙΣΤΟΙ ΕΚΠΑΙΔΕΥΟΜΕΝΟΙ ΖΟΥΝ ΤΗΝ ΙΣΤΟΡΙΑ ΕΝΟΣ ΣΥΜΜΑΘΗΤΗ ΤΟΥΣ\nΤα κακά τους χάλια έχουν αγροτικοί δρόμοι στη Γιάννουλη\nΆδεια το Σάββατο τα παράλια της Λάρισας (βίντεο)\nΚορωναϊός: Στο Πανεπιστημιακό Λάρισας νοσηλεύεται και το παιδάκι του ζευγαριού από τον Βόλο\non: 17:30, 10-02-2019 In: ΑΠΟ ΕΛΛΑΔΑ, ΕΙΔΗΣΕΙΣ, ΠΡΩΤΟΣΕΛΙΔΑ\nΤη Δευτέρα 11 Φεβρουαρίου σύμφωνα με την πρόγνωση της ΕΜΥ στα δυτικά, τα νησιά του ανατολικού Αιγαίου και τα Δωδεκάνησα νεφώσεις παροδικά αυξημένες με τοπικές βροχές που από το απόγευμα στα δυτικά θα ενταθούν και θα εκδηλωθούν και σποραδικές καταιγίδες. Στην υπόλοιπη χώρα ο καιρός θα είναι γενικά αίθριος. Βαθμιαία στη Μακεδονία, τη Θεσσαλία και τη Θράκη θα αναπτυχθούν νεφώσεις και το βράδυ θα σημειωθούν τοπικές βροχές. Η ορατότητα κατά τόπους περιορισμένη κυρίως στα ηπειρωτικά τις πρωινές ώρες. Οι άνεμοι θα πνέουν δυτικοί νοτιοδυτικοί 4 με 6 και βαθμιαία στα πελάγη 7 μποφόρ, ενώ η θερμοκρασία θα σημειώσει μικρή περαιτέρω άνοδο.\nΤην Τρίτη 12 Φεβρουαρίου νεφώσεις με βροχές είναι τα κυρία χαρακτηριστικά του καιρού. Σποραδικές καταιγίδες θα εκδηλωθούν κυρίως στα κεντρικά, τα βόρεια αλλά και τα νησιά του ανατολικού Αιγαίου. Χιονοπτώσεις θα σημειωθούν στα κεντρικά και βόρεια ορεινά με τα φαινόμενα πιθανόν να είναι κατά τόπους ισχυρά. Οι άνεμοι θα πνέουν στα δυτικά βορειοδυτικοί 4 με 6 και βαθμιαία στο Ιόνιο 7 μποφόρ. Στα ανατολικά νοτιοδυτικοί 4 με 6 στο Αιγαίο τοπικά 7 μποφόρ που βαθμιαία στα βόρεια θα στραφούν σε δυτικούς βορειοδυτικούς. Η θερμοκρασία σε πτώση κυρίως στα βόρεια.\nΤην Τετάρτη 13 Φεβρουαρίου στην ανατολική χώρα νεφώσεις με βροχές και κυρίως στις θαλάσσιες και παραθαλάσσιες περιοχές σποραδικές καταιγίδες. Στη δυτική χώρα λίγες νεφώσεις παροδικά αυξημένες με τοπικές βροχές. Χιονοπτώσεις θα σημειωθούν στα ηπειρωτικά ορεινά και τα ορεινά της Κρήτης καθώς και σε ημιορεινές περιοχές της κεντρικής και βόρειας χώρας. Τα φαινόμενα πιθανόν να είναι κατά τόπους ισχυρά στα ανατολικά. Οι άνεμοι θα πνέουν από βόρειες διευθύνσεις 6 με 7 και στο βόρειο Αιγαίο τοπικά 8 μποφόρ και βαθμιαία έως 9 μποφόρ. Στα νοτιοανατολικά νοτιοανατολικοί 4 με 6 μποφόρ. Η θερμοκρασία σε περαιτέρω πτώση με παγετό να σημειώνεται κατά τόπους στα κεντρικά και βόρεια ηπειρωτικά.\nΤην Πέμπτη 14 Φεβρουαρίου νεφώσεις με βροχές και κυρίως στις θαλάσσιες και παραθαλάσσιες περιοχές σποραδικές καταιγίδες. Χιονοπτώσεις θα σημειωθούν στα ορεινά, στα ηπειρωτικά ορεινά και πιθανόν σε περιοχές με χαμηλότερο υψόμετρο της κεντρικής και βόρειας χώρας. Τα φαινόμενα βαθμιαία θα περιοριστούν στα κεντρικά και νότια ενώ θα σταματήσουν στα βόρεια. Οι άνεμοι θα πνέουν βόρειοι βορειοανατολικοί 6 με 8 και στο Αιγαίο τοπικά 9 μποφόρ. Η θερμοκρασία θα κυμανθεί σε χαμηλά για την εποχή επίπεδα ενώ παγετός θα σημειωθεί κατά τόπους τις πρωινές και βραδινές ώρες στα κεντρικά και βόρεια ηπειρωτικά.\nΚτηνοτρόφος λιποθύμησε και την έφαγαν ζωντανή τα γουρούνια της\nΧαμός σε γάμο: Από το γλέντι στο κρατητήριο ο γαμπρός για σεξουαλική παρενόχληση\nΣυνωστισμός στην Κάρλα... https://t.co/vBnwBfNV93\nΛάρισα: Δεσμεύθηκαν να αποκαταστήσουν τις φθορές https://t.co/QaYSpw13IX\nH υπουργός Πολιτισμού επισκέφτηκε το Διαχρονικό Μουσείο https://t.co/D8QZ0A78xa


Πλέινς - Ξενοδοχεία\nΠλέινς: Αναζήτηση ξενοδοχείων\nΔείτε ξενοδοχεία για Πλέινς στο χάρτη\nΠλέινς: Εξερευνήστε την πόλη\nΌ,τι και αν σας αρέσει, αυτός ο προορισμός (Πλέινς) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Πλέινς), αλλά δεν θα χρειαστεί να πάνε μακριά, για να επισκεφτούν μέρη όπως: Mohegan Sun Arena.\nΠλέινς: Πού να μείνετε\nΌσο και αν σχεδιάζετε να διαμείνετε, ο προορισμός αυτός (Πλέινς) έχει καταλύματα για κάθε τύπο ταξιδιώτη. Μπορείτε να βρείτε έως και 101 προσφορές για καταλύματα στην περιοχή (Πλέινς) στη Hotels.com, ορισμένα εκ των οποίων με έκπτωση έως και 55%. Οι τιμές δωματίων μας ξεκινούν από 30 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Πλέινς, καθώς και στη γύρω περιοχή:\n• 13 Ξενοδοχεία 4 αστέρων από 83 EUR την ημέρα\n• 117 Ξενοδοχεία 3 αστέρων από 51 EUR την ημέρα\nΠλέινς: Τρόποι μετάβασης\nΠετάξτε σε: Wilkes-Barre, Πενσιλβάνια (AVP-Διεθνές αεροδρόμιο Σκράντον), 12,2 χλμ. από το κέντρο της πόλης (Πλέινς).


Apple Φθινόπωρο 2013: Όλες οι φήμες για το νέο iPhone | iPhone Hellas\nApple Φθινόπωρο 2013: Όλες οι φήμες για το νέο iPhone\nBy Harry Souris Posted on Monday August 26th, 2013 / 21:00\t0SHARESShareTweet\nΤο Φθινόπωρο έρχεται, και στην περίπτωση της Apple αυτό σημαίνει αναβάθμιση σε ολόκληρη τη σειρά προϊόντων και υπηρεσιών της εταιρείας. Η πρώτη ειδική εκδήλωση αναμένεται στις 10 Σεπτεμβρίου – η ημερομηνία έχει επιβεβαιωθεί ανεπίσημα και μένει μόνο η αποστολή των προσκλήσεων μέσα στις επόμενες μέρες – όταν η Apple θα παρουσιάσει το νέο iPhone. Εκτιμούμε ότι μέσα στον Οκτώβριο θα υπάρξει και δεύτερη εκδήλωση ειδικά για την παρουσίαση των ανανεωμένων iPad και iPad mini και, ίσως, αναβάθμιση των Mac ακολουθώντας το περσινό μοτίβο ανακοίνωσης προϊόντων.\nΣε κάθε περίπτωση, θα προσπαθήσουμε να συγκεντρώσουμε περιληπτικά σε αυτό το δημοσίευμα όλες τις φήμες και τις προσδοκίες που έχουν δημιουργηθεί το τελευταίο διάστημα καθώς αναμένεται να διανύσουμε μερικούς πολύ ενδιαφέροντες μήνες.\nΤο μεγαλύτερο ενδιαφέρον εστιάζεται, φυσικά, στο νέο iPhone. Το μόνο σίγουρο είναι ότι θα δούμε τον διάδοχο του iPhone 5, ήτοι iPhone 5S. Κατά τα γνωστά το iPhone 5S εμφανισιακά θα υιοθετήσει τον σχεδιασμό από αλουμίνιο του iPhone 5 διατηρώντας την οθόνη Retina 4 ιντσών και η μόνη ορατή αλλαγή αναμένεται να είναι το διπλό φλας στο πίσω μέρος της συσκευής με τον αισθητήρα 12 megapixels (μπορεί να παραμείνει και στα 8 megapixels) που θα προσφέρει παράλληλα καλύτερες φωτογραφίες σε συνθήκες χαμηλού φωτισμού. Φημολογείται, μάλιστα, ότι θα υποστηρίζεται λήψη βίντεο στα 120fps με λειτουργία slow motion.\nΤο iPhone 5S, επίσης, θα ξεχωρίζει από τον προκάτοχό του καθώς σύμφωνα με τις τελευταίες πληροφορίες θα προσφέρεται σε τρία χρώματα: τα υπάρχοντα Μαύρο και Γκρι, Λευκό και Ασημί και αναμένεται να προστεθεί το Λευκό και Χρυσό/Σαμπανιζέ (φωτογραφίες από το πλαίσιο) ή όπως αλλιώς θα το ονομάσει η Apple. Σήμερα, μάλιστα, διέρρευσε και τέταρτο χρώμα (Γκρι) αν και η αυθεντικότητά του είναι αμφιλεγόμενη. Ταυτόχρονα, η συσκευή θα πωλείται σε εκδόσεις των 16GB, 32GB, 64GB και 128GB.\nΌσον αφορά τις τεχνικές προδιαγραφές αναμένουμε επεξεργαστή δύο πυρήνων Α7 (ίσως με αρχιτεκτονική 64-bit) και μνήμη RAM 1GB με LPDDR3 από το LDPPR2 του A6 προσφέροντας σημαντική βελτίωση στην απόδοση του συστήματος. Το μεγαλύτερο χαρακτηριστικό του iPhone 5S αναμένεται, βέβαια, να είναι ο αισθητήρας δακτυλικών αποτυπωμάτων, ο οποίος θα τοποθετηθεί στη θέση του home button και θα χρησιμοποιείται αρχικά για την πιστοποίηση του χρήστη για την είσοδό του στο λειτουργικό. Απώτερος στόχος, φυσικά, είναι η δημιουργία ενός ασφαλούς τρόπου πληρωμής για online συναλλαγές στο iTunes Store και αλλού αλλά αυτό θα έρθει μελλοντικά και όχι άμεσα.\nTo φημολογούμενο iPhone 5C, (C για Color;) το μοντέλο που αναμένεται να αντικαταστήσει τα iPhone 4, 4S & 5 πρέπει να θεωρείται σε αυτό το σημείο δεδομένο. Με πλαστικό κέλυφος, επεξεργαστή Α6, 1GB μνήμη RAM, οθόνη Retina 4 ιντσών, κάμερα 8 megapixels και πέντε χρώματα (λευκό, πράσινο, κίτρινο, μπλε και κόκκινο) το iPhone 5C αναμένεται να αποτελέσει μια ιδιαίτερα δημοφιλή επιλογή ανάμεσα στους χρήστες ειδικά εάν η τιμή του κινηθεί σε «σωστά»επίπεδα. Λαμβάνοντας υπόψιν ότι αυτή τη στιγμή το iPhone 4 κυκλοφορεί στα 349€ εκτιμούμε ότι η τιμή του iPhone 5C θα κινηθεί σε αυτό το εύρος.\nΤο δεύτερο σημείο που αξίζει να εστιάσουμε με το iPhone 5C είναι το πως θα αποφασίσει η Apple να το προμοτάρει. Το τελευταίο διάστημα «ακούγεται» έντονα ότι το iPhone 5C θα αντικαταστήσει το iPhone 5 στην αγορά ενώ υπάρχει και η περίπτωση να διατηρηθεί και το iPhone 4S ως ακόμα φθηνότερη επιλογή.\nΌσον αφορά το iPad οι πληροφορίες για το πέμπτης γενιάς μοντέλο είναι αρκετά σκόρπιες. Εκεί που φαίνεται να συγκλίνουν, ωστόσο, είναι στον εξωτερικό του σχεδιασμό, ο οποίος θα θυμίζει αυτόν του iPad mini με λεπτότερα πλαίσια εκατέρωθεν της οθόνης που θα συμβάλλουν στην μείωση του συνολικού μεγέθους και βάρους της συσκευής. Κατά τα άλλα αναμένουμε να δούμε καλύτερο επεξεργαστή και κάμερα και πιθανόν την υιοθέτηση των χρωματικών επιλογών του iPad mini. Υπάρχουν, επίσης, φήμες για τεχνολογία IGZO στην οθόνη αλλά αυτό δεν είναι ακόμα ξεκάθαρο.\nΠερισσότερο ενδιαφέρον παρουσιάζει, βέβαια, η κίνηση της Apple όσον αφορά το iPad mini. Μέχρι στιγμής παραμένει αβέβαιο το αν η συσκευή θα διαθέτει Retina οθόνη, ένα χαρακτηριστικό που ζητούν οι περισσότεροι χρήστες. Το τελευταίο διάστημα έχουν υπάρξει αναφορές που κάνουν λόγο και για τις δύο περιπτώσεις: iPad mini με Retina οθόνη τον Οκτώβριο ή iPad mini χωρίς Retina οθόνη τον Οκτώβρη και με Retina οθόνη μέσα στο 2014. Σε κάθε περίπτωση δεν αναμένουμε αλλαγές στην εξωτερική εμφάνιση της συσκευής παρά μόνο βελτίωση του επεξεργαστή και της κάμερας. Σίγουρα, θα γνωρίζουμε πολλά περισσότερα καθώς πλησιάζουν οι μέρες.\nΤα πράγματα εδώ είναι αρκετά ήρεμα χωρίς ιδιαίτερη φημολογία. Αυτό σημαίνει ότι δεν θα υπάρξουν εκπλήξεις και θα διανύσουμε μια συνηθισμένη αναβάθμιση ανανέωσης των τεχνικών χαρακτηριστικών σε όλη τη σειρά iPod εν όψει και της εορταστικής περιόδου των Χριστουγέννων.\nΔεν έχουμε να πούμε πολλά εδώ, θα βρείτε όλες τις λεπτομέρειες για τις νέες δυνατότητες της νέας έκδοσης του iOS για iPhone, iPad και iPod touch εδώ. Ανανεωμένο γραφικό περιβάλλον, Control Center, Multitasking, AirDrop, iCloud keychain, iTunes Radio και πολλά άλλα συνθέτουν ένα λειτουργικό που θα αποτελέσει αναμφίβολα σημείο αντιπαράθεσης αλλά και βάση εξέλιξης για τα επόμενα 5 χρόνια! To πρώτο «σοκ» μπορεί να είναι ισχυρό αλλά σταδιακά θα συνηθίσετε τις γραφικές αλλαγές, οι οποίες θα τελειοποιούνται διαρκώς με κάθε μελλοντική αναβάθμιση.\nΤο iCloud εκτός από τη νέα λειτουργία του Find my iPhone για την αποτροπή των κλοπών θα αναβαθμιστεί με νέο γραφικό περιβάλλον στα χνάρια του iOS 7. Έχουμε ήδη δει τα πρώτα screenshots εδώ. Ας μην ξεχνάμε, επίσης, ότι η σουίτα γραφείου iWork μεταφέρεται στο iCloud με ειδικές web εκδόσεις των Pages, Numbers και Keynote που συνεργάζονται άψογα με τις αντίστοιχες εφαρμογές σε OS X και iOS.\nΣτο «στρατόπεδο» των Mac τώρα έχουμε ήδη δει την αναβάθμιση στο MacBook Air με επεξεργαστή Haswell, γρηγορότερο SSD και διάρκεια μπαταρίας έως και 12 ώρες! Επίσης, έχουμε δει και μια πρώτη ματιά στο νέο Mac Pro για επαγγελματίες με τον μαύρο φουτουριστικό σχεδιασμό που αναμένεται και αυτό να κυκλοφορήσει πριν το τέλος του 2013. Όσον αφορά τη σειρά MacBook Pro οι πληροφορίες αναφέρουν ότι θα δούμε αναβάθμιση μέσα στον Σεπτέμβριο ή Οκτώβριο, η οποία θα περιλαμβάνει νέο επεξεργαστή Haswell για ακόμα καλύτερη αυτονομία χωρίς, ωστόσο, να γνωρίζουμε το μέλλον των απλών MacBook Pro, οι οποίοι ενδέχεται και να αποσυρθούν από την αγορά. Η πιθανότητα αυτή είναι μικρή ομολογουμένως μιας και τα απλά MacBook Pro χωρίς Retina οθόνη διαθέτουν περισσότερο προσιτές τιμές και απολαμβάνουν της προτίμησης των καταναλωτών. Το πιθανότερο σενάριο είναι κάπου στη μέση: να αναβαθμιστούν τα Retina MacBook Pro με επεξεργαστή Haswell και τα απλά MacBook Pro να συνεχίσουν να πωλούνται με τους προηγούμενης γενιάς Ivy Bridge.\nΕπιπρόσθετα, για τα Retina MacBook Pro αναμένουμε ακόμα περισσότερη μείωση στο πάχος και καλύτερη κάμερα FaceTime 1080p για τη βελτίωση των βιντεοκλήσεων. Δεδομένη θα πρέπει να θεωρείται σε αυτό το σημείο και η προσθήκη του Wi-Fi 802.11ac για ακόμα μεγαλύτερες ταχύτητες καθώς υποστηρίζεται ήδη στα φετινά MacBook Air. H προσθήκη του 802.11ac στο iMac είναι και η μοναδική πληροφορία που διαθέτουμε για την εν λόγω γραμμή υπολογιστών της Apple. Φημολογίες για τα Mac mini και Apple TV δεν υπάρχουν, οπότε δεν αναμένουμε εκπλήξεις.\nTo OS X Mavericks το έχουμε παρουσιάσει αναλυτικά εδώ. Πρόκειται για πολύ σπουδαία αναβάθμιση που αν και δεν υιοθετεί τις σχεδιαστικές γραμμές του iOS 7 προσθέτει αρκετά νέα καλούδια όπως iBooks, Χάρτες, iCloud keychain, βελτιωμένη απόδοση και κατανάλωση, Πολλαπλές οθόνες, Καρτέλες Finder, Ετικέτες κτλπ. Το OS X Mavericks αναμένεται και αυτό κάποια στιγμή μέσα στις επόμενες βδομάδες.\nΘα ήταν μεγάλη έκπληξη εάν η Apple παρουσίαζε φέτος το περιβόητο iWatch, αλλά οι φήμες υπάρχουν! Παρόλο που δεν υπάρχουν επίσημες πληροφορίες η Apple έχει προχωρήσει σε σημαντικές προσλήψεις το τελευταίο διάστημα (πληροφορίες αναφέρουν ότι ομάδα 100 ατόμων εργάζεται στο μυστικό project) καθώς και στην κατοχύρωση του απαραίτητου σήματος κατατεθέν σε ορισμένες χώρες. Δυστυχώς, όμως, πέρα από αυτό δεν γνωρίζουμε τίποτα παραπάνω για την εμφάνισή του: θα έχει οθόνη; πόσο μεγάλη; θα τρέχει iOS; θα είναι αυτόνομο ή θα απαιτεί κάποια iOS συσκευή για να λειτουργεί;\non Monday, August 26th, 2013 at 21:00\tand is filed under Apple, iPad, iPhone, Rumors.\n2 Responses to “Apple Φθινόπωρο 2013: Όλες οι φήμες για το νέο iPhone”\nΗ Apple ανακοινώνει εκδήλωση για το νέο iPhone στις 10 Σεπτεμβρίου says:\t03/09/2013 at 19:10\t[…] Αναμένουμε να δούμε περισσότερα από ένα μοντέλα iPhone: το πλαστικό iPhone 5C) και τον αντικαταστάτη του iPhone 5 (aka iPhone 5S) που θα εισάγει τον περιβόητο αισθητήρα δακτυλικών αποτυπωμάτων στην θέση του home button της συσκευής με βελτιωμένο επεξεργαστή και κάμερα αλλά και το iOS 7, την ανανεωμένη έκδοση του λειτουργικού της Apple για φορητές συσκευές. Αναβάθμιση στα iPad και iPad mini περιμένουμε σε ξεχωριστή εκδήλωση που κατά πάσα πιθανότητα θα ανακοινωθεί για τον Οκτώβριο. Αναλυτικότερα μπορείτε να διαβάσετε τις προβλέψεις μας εδώ. […]\nΗ Apple ανακοινώνει εκδήλωση για το νέο iPhone στις 10 Σεπτεμβρίου says:\t03/09/2013 at 19:14\t[…] Αναμένουμε να δούμε περισσότερα από ένα μοντέλα iPhone: το πλαστικό iPhone 5C) και τον αντικαταστάτη του iPhone 5 (aka iPhone 5S) που θα εισάγει τον περιβόητο αισθητήρα δακτυλικών αποτυπωμάτων στην θέση του home button της συσκευής με βελτιωμένο επεξεργαστή και κάμερα αλλά και το iOS 7, την ανανεωμένη έκδοση του λειτουργικού της Apple για φορητές συσκευές. Αναβάθμιση στα iPad και iPad mini περιμένουμε σε ξεχωριστή εκδήλωση που κατά πάσα πιθανότητα θα ανακοινωθεί για τον Οκτώβριο. Αναλυτικότερα μπορείτε να διαβάσετε τις προβλέψεις μας εδώ. […]


Κοροναϊός: Αυτές είναι οι τέσσερις προτεραιότητες των Ευρωπαίων ηγετών | Έθνος\nΚΟΣΜΟΣ 10.03.2020 21:47\nΤελευταία Ενημέρωση 10.03.2020 22:21\nAποφάσισαν και τη δημιουργία ταμείου με το όνομα Corona response investment fund με διαθέσιμα 25 δισ. Ευρώ για άμεση ανακούφιση των επιχειρήσεων και των εργαζομένων\nΤέσσερις προτεραιότητες και ένα Ταμείο με το όνομα Corona response investment fund με διαθέσιμα 25 δισ. Ευρώ για άμεση ανακούφιση των επιχειρήσεων και των εργαζομένων που πλήττονται από τον κοροναϊό αποφάσισε η ψηφιακή Σύνοδος Κορυφής που πραγματοποιήθηκε απόψε, με πρωτοβουλία του Προέδρου του Ευρωπαϊκού Συμβουλίου Σαρλ Μισέλ.\nΣε αυτήν συμμετείχαν οι 27 αρχηγοί των κρατών μελών, η Πρόεδρος της Κομισιόν Ούρσουλα Φον Ντερ Λάιεν, η επικεφαλής της ΕΚΤ Κριστίν Λαγκάρντ και του Eurogroup Μάριο Σεντένο, όπως και ο ύπατος εκπρόσωπος της ευρωπαϊκής διπλωματίας Ζοζέπ Μπορέλ.\nΠΟΛΙΤΙΚΗ 10.03.2020 19:36\nΚοροναϊός: Νέα έκτακτα μέτρα ανακοινώνει την Τετάρτη ο Μητσοτάκης\nΟι τέσσερις προτεραιότητες είναι οι εξής:\nΓια τον περιορισμό της εξάπλωσης του ιού, τα κράτη μέλη συμφώνησαν ότι η υγεία των πολιτών αποτελεί την πρώτη προτεραιότητα και ότι τα μέτρα πρέπει να βασίζονται στην επιστήμη και τις ιατρικές συμβουλές. Τα μέτρα πρέπει να είναι αναλογικά, ώστε να μην έχουν υπερβολικές συνέπειες για τις κοινωνίες μας στο σύνολό τους. Οι ηγέτες συμφώνησαν περαιτέρω ότι σε αυτό το σημείο θα μοιραστούν όλες τις σχετικές πληροφορίες. μέσω των υφιστάμενων μηχανισμών συντονισμού.\nΠαροχή ιατρικού εξοπλισμού. Οι 27 συμφώνησαν να αναθέσει στην Επιτροπή την ανάλυση των αναγκών και την ανάληψη πρωτοβουλιών για την πρόληψη των ελλείψεων. Η Επιτροπή ενημέρωσε ότι θα συνεχίσει την επικοινωνία της με τον κλάδο υγείας και θα επιδιώξει κοινές δημόσιες προμήθειες. Επιπλέον, η Κομισιόν προτίθεται να αγοράσει εξοπλισμό ατομικής προστασίας μέσω του πλαισίου πολιτικής προστασίας - RescEU. Πρέπει να διασφαλιστεί ότι η εσωτερική αγορά λειτουργεί σωστά και αποφεύγονται τυχόν αδικαιολόγητα εμπόδια. Ιδιαίτερη προσοχή πρέπει να δοθεί στις μάσκες και τους αναπνευστήρες.\nΈρευνα προώθησης, συμπεριλαμβανομένης και αυτής για το εμβόλιο. Τα κράτη μέλη τόνισαν τη σημασία της ενίσχυσης των προσπαθειών για την έρευνα. Η Επιτροπή έχει ήδη κινητοποιήσει κεφάλαια ύψους 140 εκατ. ευρώ και έχει «επιστρατεύσει» 17 κέντρα έρευνας\nΑντιμετώπιση των κοινωνικοοικονομικών συνεπειών. Η ΕΕ και τα κράτη μέλη της είναι έτοιμοι να χρησιμοποιήσουν όλα τα μέσα που είναι απαραίτητα. Συγκεκριμένα, θα εξετάσουν κάθε εργαλείο για τη ρευστότητα, την υποστήριξη των μικρομεσαίων επιχειρήσεων και των συγκεκριμένων πληττόμενων τομέων και των υπαλλήλων τους. Θα χρειαστεί ευέλικτη εφαρμογή των κανόνων της ΕΕ, ιδίως όσον αφορά τις κρατικές ενισχύσεις και το Σύμφωνο Σταθερότητας και Ανάπτυξης.\n«Οι ηγέτες εξέφρασαν συμπαράστασή τους στην Ιταλία και τα άλλα κράτη που πλήττονται και έστειλαν ένα ηχηρό μήνυμα για κοινή ευρωπαϊκή πολιτική», είπε ο Πρόεδρος Μισέλ. «Οι υπουργοί υγείας και εσωτερικών θα είναι σε καθημερινή επικοινωνία για συγκρότηση κοινών οδηγών στην ΕΕ».\nΚΟΣΜΟΣ 10.03.2020 19:45\n«Η Κομισιόν βρίσκεται στην πρώτη γραμμή του συντονισμού της επιδημίας. Είναι μεγάλης σημασίας να δράσουμε συλλογικά και αλληλέγγυα για την αποτροπή της επέκτασης του ιού και την οικονομική αντιμετώπιση της κρίσης», είπε από την πλευρά της η Πρόεδρος της Κομισιόν.\n«Θα συντονίζουμε τους Υπουργούς στην καθημερινή τους επικοινωνία, μια ομάδα επιδημιολόγων και ιολόγων από τα κράτη μέλη θα μας δίνουν τακτικλα τις απαραίτητες συμβουλές. Θα ελέγξει την πανευρωπαϊκή διαθεσιμότητα σε μάσκες, αναπνευστήρες και άλλα χρήσιμα ιατροφαρκακευτικά υλικά. Η Κομισιόν έχει ήδη ανακοινώσει χρηματοδότηση της στοχευμένεης έρευνας με κονδύλια ύψους 140 εκ. Ευρώ».\nΣτο οικονομικό μέτωπο, η Ούρσουλα Φον Ντερ Λάιεν τόνισε την ανάγκη «να δράσουμε σε μακροοικονομικό επίπεδο». «Να είναι ξεκάθαρο ότι θα χρησιμοποιήσουμε όλα τα μέσα για να αντιμετώπιση της καταιγίδας που αντιμετωπίζει η ευρωπαϊκή οικονομία. Αυτό προϋποθέτει συντονισμό μεταξύ κρατών μελών, την Κομισιόν και την ΕΚΤ. Χωρίς καμία καθυστέρηση. Θα σιγουρέψουμε ότι η βοήθεια θα μπορεί να φτάσει στις επιχειρήσεις που θα χρειαστούν. Θα αξιοποιήσουμε την ευελιξία που προβλέπονται στο Σύμφωνο Σταθερότητας, θα στείλω τις προτάσεις μου πριν από το Eurogroup. Θα ξεκαθαρίσουμε άμεσα τους κανόνες του παιχνιδιού. Τέλος, θα ιδρύσουμε το Corona response investment fund για επιχειρήσεις και υπαλλήλους που πλήττονται. Θα είναι αρκετά μεγάλο Ταμείο με 25 δισ. ευρώ για άμεση ανακούφιση. Για να πραγματοποιηθεί αυτό, θα προτείνω αυτήν την εβδομάδα στο Συμβούλιο και το Ευρωκοινοβούλιο να απελευθερώσει 7,7 δισ. ρευστότητας και θα φτιαχτεί μια ομάδα που θα το παρακολουθεί από κοντά», κατέληξε.\n«Θα συζητήσουμε περαιτέρω με τους ηγέτες στη Σύνοδο Κορυφής της 26ης-27ης Μαρτίου», κατέληξε ο Σαρλ Μισέλ, λέγοντας ότι πρόθεση των ευρωπαϊκών θεσμών είναι η Σύνοδος να γίνει φυσική παρουσία στις Βρυξέλλες.


Πρίγκιπες; Μόνο στα παραμύθια… – politik.gr\n26/08/2019, 1:32 μμ\nΠριν από ακριβώς 100 χρόνια, με το Σύνταγμα της Βαϊμάρης, καταργήθηκαν οι τίτλοι ευγενείας και τα αντίστοιχα προνόμια. Από νομικής άποψης, έκτοτε οι Γερμανοί δεν μπορούν να επικαλεστούν τίτλους αριστοκρατίας, δηλαδή δεν μπορούν να αυτοαποκαλούνται ούτε πρίγκιπες, ούτε μαρκήσιοι ή βαρόνοι. Οι φέροντες κάποτε τίτλους ευγένειας και οι απόγονοί τους είναι απλοί πολίτες, όπως όλοι οι άλλοι. Μόνο ένα προνόμιο ωστόσο διατηρήθηκε: μπορούν μετά το μικρό τους όνομα να προσθέτουν τον τίτλο αριστοκρατίας, ως τμήμα του ονόματός τους και αυτό. Η διαφορά είναι εμφανής: ένας εν ενεργεία ευγενής φέρει τον τίτλο του πριν από το όνομά του, όπως ο πρίγκιπας Χάρι. Ο Ερνέστος Αύγουστος όμως, για παράδειγμα, έχει τον τίτλο του πρίγκιπα του Ανοβέρου στη συνέχεια του ονόματός του. Ο πρίγκιπας Κάρολος είναι πραγματικός πρίγκιπας, ο Ερνέστος όμως δεν είναι, φέρει μόνο τον τίτλο.\nTags: Γερμανία, πρίγκιπες\nΥΜΑΘ: Σύσκεψη με τους νέους δημάρχους (vds)